
KA KTIE^ lAMPHRAN.': 


Ki iongshuwa jong ngt Ki la sm ryngkat ryngkat bad ka 
mariang. Ki pelt da ka jingiphieng ia ka Tusbir jong ka hynrei 
ki sngew shngain rub ha pneh jong ka. Da kaba bishar thuh 
ia ki jingkylla ha ka mariang, ki tip kano ka por ban btep ia u 
symbai bad mynno ka biang ban bet ia u cnai. Kim ju leh ia 
kano kano da ka antad da ka tyrma. Ki tip lypa ruh ba uno u 
bnai ban khie u kyllang, ha uno u bnai ban wan u kyrtiah, ha 
kano ka aiom ju kyrthing ka Iyer langthari bad ha kano ka 
samoi ka ju khie eriong. 


la ki kyrteng jong ki dieng bad ki syntiew u jer kat kum 
ka jinglong jong ki. Kumta ngi loh la u tiew khmat miaw, u 
tiew mationg, u tiew sympat lympien, p tiew pawanglum, u 
tiew dohmaw, ka lalyngngi pepshad, u tiew khylliap jainkhor, 
u tiew laroh pepshad bad kurnla ter ter. U sim die kmie, ka 
niangkongwieng beh rongphong, u kui pyngkat, ka jn, ka kya. 
Kumta haba u sin u phawar iano lano, u kynnoh ha ka kyrteng 
u syntiew u skud, ki rnrad ki mreng etc. 


U tip ia ki jait dieng kiba pynioh ksai, kino pat ki dieng 
kibd pynioh ia ki rong kiba pher bapher. Ka dieng aiu kaba 
pynmih ki sur na ka bynta ka put ka tern. Ki dieng kiba don 
thit, kmo ki jait dieng kiba long bih, kino pat ki soh dieng 
kiba long ban bam ki briew, kino pat kiba bam bha ki kynja 
ba par bad kino pat kiba b.sa ia ki kynja baher. 


Dei kane ka jingiajan bad ka mariang, dei kane ka jingtip 
baiar ia ka mariang, dei kane ka jingngam jylliew ia ki jingmut 
jong ka ba ki longshwa ki la lum thup ia ki jingstad ba maian 
ka mairang. 


Kumta kam long kaba bakla ban ong ba, ka^f^'riang ka)f 
la ioh bynta ha kaba saindur ia ka pyrkhat pyr^j^ffn, ka ruk^ ^ 
im, ka khih ka kamai jong u paid khasi baiar. Kamariang jt^a * 
ioh ka jaka pdeng ha ka Culture jong ka jait Snriew. /> 

Ha ine i kitab iba rit, nga la shim katto katne na ki jait 
dieng - jait siej etc. Kiba don ka bynta kaba donkam ha ka 
Culture jong ngi. Nga don ka jingkyrmen ba kane ka 
Jingpyrshang kan don la ka dor. Nga ngeit kane kan iarap ia 
ki nongpule bad ki khun hep Jong ngi ban kham niewkor ia ki 
khlaw ki btap, ki dieng ki siej, ki lum ki wah bad ki syntiew ki 
skud. Ynda haba ngi la nang ban ieit ia ki, kan kyntiew ia ka 
jingmut jingpyrkhat bad ia ka bor sngewthuh ban ieit thehsei 
ia la ka Ri. 


S. Khongsit 

"Shynna Diengiei" 
San Mer, Upper Shillong 
The T'” March 1988. 

KA MARIANG BAD K\ JAINPHONG 

Ngi ju kren ba ka jingbam bad ka jaka rieh ki long ki 
jingdonkam kiba kongsan eh jong u briew. Hynrei ka kup ka 
phong ka long kaba u briew urn bit ban duh man ka 
khyllipmat. 

Ka long kaei kaei kaba sngewtynnat ban pyrkhat ba ia 
ki jain kiba ngi ioh ban kup ban phong bun ba ngi ioh na ka 
mariang. Lada ngi don por ban lum ban lang ia ki jingtip kiba 
iadei ia ka kup ka phong jong u briew ha ki ri bapher ka 
pyrthei, ngin lap ba dei na mariang u briew u la ioh ia la ka 
kup ka phong. Oei tad ynda haba ka jingtip ka nangroi, ba u 
nang shem buit ban shna ia ki ksai jain ha ki bun rukom (man- 
made fibre). Hynrei wat hapdeng kane ka jingshem buit ban 
shna ksai, pynban ia ki jain kiba ioh belt na ka mariang kum 
ka rusom ba ioh na ki khftiang rusom dang khot haduh mynta 
mynne -'Ka Syiem jong ka kup ka phong (the queen of 
textiles). 

Ha kane ka lynnong, ngin ia iehnoh shwa, kumno ba la 
ioh ia ka kup ka phong na ka mariang, hynrei ngin ia phai 
khyndiat ban ia duriap kumno ka mariang ka pynphalang wat 
ha ka kup ka phong u Khasi. 

Lada ngin peit ha ki jain dhara, kiba la thain ha ki por 
kiba mynshwa ngi iohi ba ka thoh (design) bad wat ha ka 
mang (border) jong ki, la pynphalang hangta ia ka mariang. 
Kawei pa kawei ka thoh (design) ka don la ka jingmut. Lehse 
ngin ym iah ban ia kren bniah hangne, to ngin shim tang 
iwei ar na ki. Shim ia ka thoh kaba don u sla khangnar. Une u 
don ia ka jingmut. Ka jingiathuh khana shangphang u 

khangnar, ka long ka ba jrong. La kumta ruh, kum ban shu 
pashat ia ka jingmut, ngi ju iohi ba ki riewtymmen ki ju tyrsat 
ia u sla khangnar ha ki phiang sder, phiang tynriew ha 
shynkub, ha kyndur U long ka dak ka jingiada na ka khlam. 
Kiwei ki thoh kum ki dieng ki siej, ka dur sing kiba long ka 
dak jong ka bor, bad ka jingitynnad. 

Lada ngin peit ha ka khor, ki thoh hangta ki long kiba 
eh ban pule, Hynrei don katto katne ki thoh kum u junaikhun 
ne u bnai ka ieng ia ka dak jong ka jingkmen bad ka Jngsuk. 
Don ka thoh Jong ki sla khangnar etc. 

Ha ka riam Shala pat, ka jingmut kaba kham lap dei ha u 
Synrai. 

Ka dak jong ka mariang kaba pynphalang beit la ka 
mariang dei ha ka jain phali. (Ki jain phalli ki don haduh jain 
san ne hynriew jait). la kane ka jain ki dang pyndonkam bha 
haduh mynta mynne ha ki thain ri Bhoi kiba ia khap bad ka 
Assam. Kaba ngi dang lap mynta ki dei kine> 

Ka jain phali kaba don ki thoh ia ki dur jong ki khniang 
kiba kieh, kum ka khniang kongwieng, shalymmen, niang 
krai, niang sniang etc. Ka jingmut ha lyndet jong kane ka dei 
ba khlem kine, kane ka pyrthei kan shu long tang ka ri khlaw 
kaba tmang. 

Kawei pat ka phali ka don ia ki dur sim, ka jingmut 
hangne ruh ka long kumjuh, ba khlem ki sim kiba rwai, ka 
pyrthei ka kynjah. 

Don de ka phalli kaba don ia ki dieng ki siej. Don sa ka 
phali kaba don ia ki doh um kum ki dohkha, ki sher, etc. Don 
pat ka phalli kaba ki thoh (design) ki long da ki syntiew khlaw. 
Ka jingmut kyllum jong katei baroh ka long ba u briew um 
lah ban im khlem ka mariang. 



Ha ka shnong Umrasun, haduh mynta mynne, ki ju 
pynlong ka jingshad sngewbha shisien shisnem ha u bnai 
laiong ha shuwa ban bet ia u symbai u rnai. la kane ka shad 
ki khot 'Ka pynhiar snem'Ha kane ka jingshad kim ju phong 
ia ka jain ba theid na iew, ki phong ki kup beit tang da ka 
phali, iwei pa iwe la kynthei ne synrang, kiba shim bynta ha 
ka shad, ki dei ban pyndonkam beit tang da ka phalli. Ka 
jingmut ba kongsan ka long ban pynkynmaw ba u briew um 
lah ban im khlem ka mariang. 

Ki longshuwa jong ngi bad wat haduh mynta mynne, ha 
ki nongkyndong, ki dang lajan shibun eh bad ka mariang. Ha 
ka jingshisha, lah ban ong ba wat ia ka pyrkhat pyrdain, ka 
leit ka wan, ka kren ka khana, ka t'wai ka siaw, ka mariang ka 
la pynsapa lang ia ki baroh. Ha kane ka juk, ngi la nang jngai 
shibun eh na ka mariang. Katba ngi niew ba ngi la nang shai, 
katta ngi nang phet jngai na ka. Ha ka Jmgshisha kan long ka 
jingkyrkhu ka bym lah kheindor, lada ha ka juk jong ka 
iingshai, ka mariang ruh kan la synran rynkat. Ka long kaet 
kaei koba sngewtynnat bad ka ba ai jingkyrmen ba mynta 
hi, imat ki jingmut jingpyrkhat u paid ka ri, ki ia thew lang 
shatd. 

Ka long kaei kaei kaba sngewbha ban tip ba hapdeng 
u paid nongshongshnong jong ngi dang don kiba dang niew 
kyntang haduh katta katta ia ka mariang. Ha ka shnong 
Umrasun, ki dang don bun nongthain jain. la ka jait kaba ki 
thain kyrpang ki khoi ka Phali. Ha kane ka jain Phali ki thain 
da kaba shu jied ksai ia ka dur ki dieng ki siej, ka dur ki sim, ki 
mrad, ki doh um. Ki doh ruh ki dur jong ki khniang kiba pah 
sngewtynnat. Shisien shisnem ha u laiong, ki ju pynlong ka 

jingainguh bad shad sngewbha kaba neh lai sngi. Kat bym 
pat dep kane, kim pat ju thung lane bet ia u symbai. Ha kine 
ki lai sngi kito kiba shim bynta kim ju kup lane phong da ki 
Jain lew, ki pyndonkam tang da ka Phali kaba don da ki dur 
jong ka mahang ha ka. 

Ka jingmut jong kane kaba kup kaba phong tang da ka 
Phali, ka long ban pynkynmaw bad shongshap ha ka jingmut 
bad bor sngewthut, ba u briew um lah ban im khlem ka 
mariang. U dei ban ia long kawei bad ka. Khlem ki dieng ki 
siej, ka pyrthei kan long bym bit ban shong briew. Lada ym 
don ki sim bad ki khniang kiba pah sngewtynnat, ka pyrthei 
kan jin da long ka ri kynjah kaba tmang ban shong. Ki mrad 
ki mreng, ki doh um-doh wah, ki long ki jingai ba kordor. 
Kumta la kine baroh, ki shonshap ha ki jain jong ki 

Ha kitei ki lai sngi, don ruh ka por leh niam. Ha ka por 
lehniam, ki kynthei ki pien da kaba saw, ki kyrshah shiliang 
da kaba lieh bad shiliang da kaba saw. Ki rangbah pat da 
kaba lieh, nangta ki phong jingki, kim pyndonkam da ka 
patiun ki pyndonkam da ka kamsa kane ka kot haduh ryndang 
kjat. Kumta la ong shakhmat, kine ki jingleh jong ki baroh ki 
long ban don ka jingialong kawei bad ka mariang. 



KA SOHPHYRNU 

(Leea Aspera Edgew) 

Ka Sohpyrnu ka dei ka jait dieng rit kaba mih kynrei ha 
ri Bhoi bad ha ri war. Ka heh ka plung bha ha ri shit. Hynrei 
lah ban lap ia ka ha ki jaka kiba jrong haduh kumba 4000 ft 
na sla duriaw. Kane ka dieng ka paw kyrteng ha ka jingiathuh 
khana uba rim ha kata ka jingshad u iaiphew mrad, hynrei ia 
kata ngin ia laid lait shuwa. la kane ka dieng sha Khadar 
shnong ki khot ka Padiah Risang. Kane ka dieng ka long kaba 
rit bad kaba ym imat ban don ba niewkor ia ka. Hynrei ka 
long pynban kaba ioh ka bynta kaba donkam eh ha ka culture 
jong ngi. 

Ka laha ka dei kawei na ki jingtrei bynrap kaba la don 
hangne naduh barim bajah. Kane^ka laha ka ia iaid ryngkat 
ryngkat bad ka kup ka phong jong ngi, Kane ka long, namar ia 
ka ryndia thoh saw thoh stem, ! ^ wieh rong da ka laha. la kane 
ka jain naduh hyndai haduh mynta, la niewkor shibun eh. la ka 
laha kaba bha tarn pat la ioh na ki khniang laha ba la ri ha ka 
dieng Sohphyrnu. la u symbai khniang laha, ki teh ha ka dieng 
Sohphyrnu ha u bnai laiong haduh Jymmang. Une u khniang 
u ia kharoi hangta. Na ka bynta ban wieh rong jain ki lum ha 
u bnai Nailur(Septeniber). Kane ka dei ka laha kaba bha tarn 
ban wieh rong jain. Hynrei ia ka laha kaba ki mut ban die sha 
ki iew ki hat ki lum ha u October. 

Kane ka dieng nalor ba ka don bynta ha kaba pynneh ia 
ka culture, ka long ruh kaba don sa kiwei kiwei ki jingmyntoi 
de. Ki syntiew jong ka ki long kiba pynioh jingbam ia u ngap. 
Ka phuh syntiew ha ki bnai pyrem ha ka por kaba ym da 
phuh syntiew u ngap. la ki soh jong ka pat ki bam ki sim. Ki 
soh ki ih ha ki bnai synrai. Kumta lah ban ong ba ka ia kyrshan 
lem ia ka jingim ha khlaw (wild lifej.Ki sla jong kane ka dieng 
ki hap lut baroh ha ka por tiang. Namar ba ka long kaba bun 
bad rben sla, ka iarap shibun eh ha kaba pynsboh ia ka 
khyndew. Kane ka dieng wat la ka long kaba rit, pynban ka 
long kaba kordor shibun eh. 

KAJRISJIVI 

Kane ka jait dieng ka long kaba mih kynrei ha ri Bhoi 
bad ha ri war. Hynrei lada thung wat ha ri khriat ruh ka heh 
ka plung bha. la kane ka dieng la ju tip ia ka 'Risim'. 

Ka dei ka jait dieng kaba long dieng bah. Ki soh ki kham 
heh ia ki soh Jong ka sohsameh bad ki bam bha ki sim. Ka dei 
ka Jait dieng kaba hap sla shisien shisnem. 

Kane ka dieng ka ioh bynta ha kaba pynsah ia ka culture 
Jong ngi. Ha kano ka rukom. la ka laha kaba ki rep ban pyniaid 
ha ki iew ki hat, la Ju ri ha kane ka dieng. Haduh mynta mynne 
ruh, sha ki thain Umsohpieng kaba hapoh ka hima Nongstoin 
ki rep laha ha ka dieng risim. Kane laha kaba ki ri ha kane ka 
Jait dieng, ym dei ba kam long ban wieh rong Jain, ka long 
bha hi namar la Ju die ia ka ha ki nongthain Jain sha ri Assam. 
Hynrei na ka bynta ban wieh rong Jain ia lade, ki pyndonkam 
da kaba ki ri ha ka Sohphyrnu. 

Kaba ri laha ha ka dieng 'risim ka kham ai Jing myntoi 
shibun ha ka liang ka Jingpynmih bun. Ha ka snem 1980, ha 
ka shnong Umsohpieng uwei u nongrep u ri laha ha ki saw 
tylli ki diengjrisim. Ha kato ka snem, u ioh haduh lai mon ka 
laha tang na kitei ki saw tylli ki dieng jri. 

Ka Jingrep laha ka long kaba ai Jingmyntoi shibun eh. Ka 
dor laha kaba ki pyndonkam ban wieh rong Jain ka shong 
dor mynta hapdeng Rs. 25/- bad Rs 30 shi kilo. Hynrei ia kane 
ka bynta bad ia ka iew ka' hat Jong ka laha yn ym ia kren 
shibun, namar ka Jingthmu ba kongsan ha kane ka lynnong 
ka long tang ia ka bynta kaba iadei bad ka culture. 

Ka dieng Jrisim, ka long kawei na ki Jait dieng kiba la 
don bynta ha ka culture u Khasi naduh hyndai hynthai bad 
haduh mynta mynne ka dang iai don ka bynta ha ka culture 
Jong ngi. 



U TOH LAHA 

(popiiianaceae cajanus indica) 

Une u dei jait dieng u barit, u jrong rynieng tang kumba 
hynriew haduh shiphew phut, ki sla ki syriem ia u sla jong u 
dai arhor. Ka snep dieng jong u ka jyrngam bha. ia une u 
diengtoh lah ban lap sha ri Bhoi. 

Une u jait dieng haba peit ym imat ba u long uba 
donkam hynrei pynban u don ka bynta kaba donkam shibun 
ha kaba pynsah ia ka culture long ngi. 

Ka jingri laha kumba ka long haduh mynta, ka sang ha u 
laiong bad lum (harvest) ha u October. Hynrei ka jingkylli 
kaba don ha khmat ka long, ba ka snein kaba bud, nangno 
pat loh symbai laha Hangne kein ka v</au ka jingdonkam u 
dieng toh. 

la ki symbai laha, ki nong rep laha kim ju leit vjad na 
.-hawei pat, ki buh symbai hi la ki |ong ia ki symba' oat ki ri 
ha kine ki dieng toh. ki diengtoh ki long kiba bha tarn na ka 
byrita ban buh symbai laha, Kumta kawei pa kawei ka mg 
lane uwoi pa uw^m u nongiep laha, u thung la kine ki diengtoh 
laha ha kper lane ha lyngkha 

ia kine ki symbai laha ki teli ha u diengtoh ha ki bnai 
tiang bad ieh hangto haduh ban da dei ka por ban leit buh 
(transfer) ha ka dieng Sohphyrnu iane Jrisim lane diengrai. 
Kumta lada ym don u diengtoh ka jingrep laha kan dkut, bad 
ka long kaba shitom ban loh symbai biang. IMa kane ngi lah 
ban ong ba u diengtoh u don ka bynta kaba donkam shibun 
eh ha ka culture jong ngi. 

U TOHDiENG 

(Popilionaceae maughania) 

Une u dei uwei pat u jait diengrit (shrub) uba mih kynrei 
sha ri Bhoi bad sha ri war. U don wat ha ki jaka lam khriat 
rph. Don kiba khot u Rymbai shrieh ia une u diengtoh. la u 
soh jong u ki shait bam kai ki khynnah. Ka rukom soh ka 
syriem ia u rymbai ktung. 

Une u dei kynja nuit lymmuh uba ym da i myllai ei ei 
ruh. U long uba ym i don dor shisha. Hynrei pynban u don la 
ka jong ka dor kaba kiwei kim don. Ha ki shnong ba ia rep 
laha, haba ym don u toh laha, ki nongrep laha ki pyndonkam 
ia une u dieng toh ban buh ia ki symbai laha ha ki, ka rukom 
buh ka long kumjuh kumba leh haba buh symbai ha u Toh 
laha. Kumta wat la u long uba rit bad bym i larkam, pynban 
u don ka bynta ha kaba pynneh ia ka culture jong ngi. 


U KYNPHAD DIENG 

(Malvaceae Gosypium-hervasium) 

U Kynphad dieng u don kylleng jong ka ri Bhoi. U dei 
napdeng ki jait dieng rit, haba shu shim antad u jrong rynieng 
8 haduh 12 phut ei ei . La khot ia u da kane ka kyrteng, u 
kynphad dieng, khnang ban pyniapher na u kynphad uba ki 
shu rep man ka snem ha ki lyngkha. Ha ki por kham 
mynshwa, ka jingrep kynphad ha ki shnong kiba ia khap bad 
ka Assam ka jur bha. Haduh ka shnong Sohnidan kaba jngai 
kumta 45 km na pud Assam ruh, ki ju rep kynphad bha. Kane 
ka long namar ia ki jain kum ka jymphong, ka phali, ka jyrpan, 
ka phakshaid, ka jainit ki thain da u kynphad. Ha ki por kiba 
dang mynshwa, ia u ksai kynphad kim ju da thied, hynrei ki 
pyndonkam tang da uba ki rep hi. 



9 


Ka jingrep kynphad mynta ka la nang duna, ha ka 
jingshisha, ha kiba bun ki shnong ri Bhoi kiba ju rep 
mynshuwa, mynta kim rep shuh. Kumba ka long mynta, wat 
ia ki jain kumka phali, ka jymphong bad phakshaid, kiba ki 
dang pyndonkam haduh mynta man ka snem ha ka shad 
pynhiar snem, ia u ksai ban thain ia ki, ki shu thied na ki iew 
ki hat. Hynrei ka long kaba sngewtynnad ba ha kylleng jong 
ki shnong ka ri Bhoi, u kynphad dieng u dang sah snap haduh 
mynta mynne. 

JINGDONKAM:- la ka jain ryndia, la thain beit tang da u 
ksai ryndia (Eri silk) hynrei haba kyntang (pynwai) kim ju 
kyntangda u ksai ryndia, hynrei ki kyntang da u ksai kynphad. 
la une u kynphad dieng, dang ha ki por mynshuwa, ki 
pyndonkam da une na ka byraa ban kyntang ia ka ryndia. 
Hynrei mynta kim da kham pyndonkam shuh. Wat la ym da 
ia pyndonkam paidbah ruh, hynrei ki dang pynneh pynsah 
ia u. Lehse ki nongthain jam ki sngew del hi ban iai thung ia 
u, namar u la long uba ki pyndonkam ha ka culture pateng la 
pateng. 

Hapdeng ki Garo, ka don ka khana pateng shaphang 
uwei dieng uba ki khot u "Kilbolma" kaba mut u kmie 
kynphad. Ki ngeit ba ka thymmei ri jong ki ka dei na Tibet, 
hynrei namar ba ki dei ki nongrep kynphad, ki shem ba urn 
da iadei bha. Kumta ki wan phet noh sha ri Garo. Ha ka por 
ba ki wan phet, ki wan rah artad ia utei u "Kilbolma". Ka lah 
eh ban long ba une u dei hi u juh uba ki khot ha ri Bhoi u 
kynphad dieng. Hynrei ia kane ym pat nud ban ongthikna. 
Tang kawei kaba thikna ka long ba u kynphad dieng u la ioh 
ka bynta kaba donkam eh ha ka culture jong ngi u paid khasi. 

KA LAKHYNRAH 

(Symplocaceae Symplocus Giomerata) 

Ka Lakhynrah, ka long ka dieng kaba don sha ri Bhoi. 
Kam del kaba long dieng bah. Don kiba pyndonkam ia ka 
ban kli sla biri. Hynrei ka jingpyndonkam kaba kordor eh ka 
dei ha kaba shet rong ia ki ksai ryndia. Don kiba khot ia ka ka 
Lakynrah. 

Ka Lakhynrah ka don lai jait, ka long kaba shitom ban 
pyniapher ia kine ki jait, lah ban tip bha tang na ka jingmad. 
Kawei ka jait ka dei kaba lam byrthiang haba ktha ia ka sla. 
Kawei pat kaba lam byrjew bad sa kawei pat kaba byrtet. Na 
ka bynta ban pyndonkam ha kaba shet rong ksai, kaba bha 
tarn ka dei kaba byrthiang. Ka jait kaba byrjew, kam 
pyndambit rong, kaba byrtet lei !ei, ka ring noh ia ka rong 
sha lade. Kumta haba shet rong, ki jied tang da kane kaba 
byrthiang. 

Ka jingpyndonkam ban shet ia ka Lakhynrah haba shet 
rong ia ki ksai, kam dei namar ba ka don rong, lane ka pynmih 
ia kano kano ka rong na lade .Hynrei dei namar ba ka 
pyndambit bha ia ka rong. Ka rong ka neh bha ha u ksai (fast 
colour). 

Ki jain kiba la thain wieh rong hi da ki nongthain jain 
na ri Bhoi ki long kiba neh rong. Haduh ban da jot ki jain ruh, 
ka rong kan ym khuid. Ha ka jingshisha, katba nang sait ka 
nang ih rong pynban. Ka Lakhynrah, kumba la pyni sha khmat, 
ka don ka bynta kaba donkam eh ha kaba pynneh rong ia ki 
jain jong ngi, kiba ngi dang niewkor haduh mynta mynne, 
Kumta kam long kaba bakla ban ong, ba ka Lakhynrah ka ioh 
ka bynta kaba donkam ha ka culture jong ngi. 

KANUB 

(Entada Scandens) 

Ka nub ka dei na kijait jyrmi kiba heh radbah. Ki sla ki 
jyrngam itynnad bad rit. Ka jyntang nub kaba la heh pura, 
khamtam ha ki jaka ba sbur ka khyndew, ka heh kum ki dieng 
hi. Ka pur jngai da ki phew bad spah phut. Ki soh jong ka ki 
syriem kum u soh' mi jynriew tangba ki heh bha. Ha ka 
shiliang nub don ki soh hadud lai hali saw hali ei-ei 

Ka nub ka ladei bha ha ki jaka ba ba shu long pdeng ha 
ka hang ka jingshit jingkhriat. Ka long kaba roi shibun eh 
namar na ki shyieng nub kiba hap ha khyndew, ka long 
symbai bad mih tynrai nangta Ha ki jaka ba mih bha ka nub, 
ia ki khlaw ki btap la pur lut da ka nub suda. Hynrei haba ka 
nub ka pur haduh katta ruh, kam don jingktah eiei ban 
pynsniew ia ki dieng ki siej. 

Ka jingpyndom kam:- Ha ki por mynshuwa, ia ka son 
nub ki ju pyndonkam ban sait jain bad haba sum ba sleh. 
Nalor kata ki ong ba ka pynkhuid thit bha haba pynsum ia ki 
khunlung daka nub.Kawei pat, kito kiba n syiar khamtam ki 
ba ri bun, ki ju buh lenglur ha ki thynriew da ka soh nub. 

Ka nub ruh kadei ka jingbam khutia kaba bang shibun. 
laka nub lung ki kheit haka por synrai ha ki bnai Risaw- 
Naiwieng. Ka rukom shet ka long syriem kumba leh ia u soh 
hang (tangba haba shet sohliangym ju bit ban pynkylla dieng 
thyllaw. la ka nub ym don jingkyndiah eiei.) Haba lah siah 
stang bha bad hadien bala dep shet, ki thep haka ruh kaba 
kum ka ruh ngap, nangta ki leit buh ha wah ha ka urn kaba 
tuid lat lat bha. Haba la buh shimiet ki ong ka la blad, ka la 
long ban bam. 

Ka nub kumba ka long sha khmat ka long kum ka sabon. 
La iathuh ba lah ban ioh ka sabon kaba bha shibun na ka 
nub.Uwei u nongshna sabon na thieddieng u ong ka nub ka 
long kaba bha eh ban shna sabon. Sa kawei shuh shuh, ka 
jing myntoi ka long ba u ngap u lum jingbam na ki syntlew, 
nub. Ka phuh syntlew ha ki bnai Jymmang bad Jylliew. Ha 
kine ki bnai kham duna syntiew, kumta u ngap u ioh bam. 


KA DIENG JALU 

(Labraceae Litseae citrala) 

Ka dieng Jalu ka dei ka jait dieng kaba don kynrei hangne 
ha ri lum jongngi. Haba peit bniah ia ki khlaw, ki btap kiba 
bun na ki jait dieng kiba mih ha ri tbian kim don ha ri jrong 
bad kiba long ha ri jrong kim juh ha ri tbian. Hynrei ia ka 
dieng jalu ngi lap baka iadeibha ha ka ri thor, bad ka heh ka 
plung ruh ha ki kynjang lum haduh kumba 6000 phut na sla 
duriaw. Nalor kata bun ki jait dieng ki san kloi ha ki ri shit, 
hynrei kita ki juh ki dieng ki suki ban san ha ri khriat. Hynrei 
ka dieng jalu ka santer bha ha ri jrong ruh. Kane kaba paw 
haka dur ka dei kaba ha Upper Shillong kaba dang hynriew 
snem ka rta. Ka jrong kumba 30 phut. 

Don bun ki jait dieng kiba ngi shem shitom ban pynroi 
ia ki. Hynrei ka dieng jalu haba ka la don ha kano kano ka 
jaka, ka la shu mih hi. Kawei ka long na ka jinghap symbai na 
kata ka dieng. Kawei pat ki sim ruh kiba bam ia ki soh jong 
ka, ki nang iarap pynphriang symbai shuh shuh. Ka dieng 
jalu kadei ka dieng kaba kordor shibun eh. Ki briew ki jer ki 
kyrteng ba pher ha la ki jong ki jaka. Ha ki thain Ri Bhoi (Raid 
Thaiang) ki khot ka dieng Nilu. Ha Nongtiuh ki khot ka 

diengshieng. Don ki jaka ha ki thain pnar ba ki khot ka dieng 
Satler. Ha thain Umsohpieng (West Khasi Hills) ki khot ka 
dieng Jein, ha kaba bun ki thain ri war ki jer ia ka ka dieng 
Sying. Ki Assamese ki khot ka Mejankari bad ha lower Assam 
don kiba khot ka Adakuri. Ha ka kyrteng Botany ki khot ka 
labraceae Litseae citrala. Haba bishar na ka liang ka 
jingpyndonkam ia ka ha ki rukom bapher, lah ban ong ba 
kane ka dieng ka long kaba kordor shibun eh. Baroh ki bynta 
jong ka naduh ka sla, ka snep ki phuh bad ki soh ki leit kam 
lut. 


ia ki sla jong kane ka dieng, don kiba pyndonkam kum 
ka dawai ban sop na ka bynta ka pangshit. Ha ki katto katne 
ki jaka ki pyndonkam da ka .snef3 na ka bynta ka jui> ka 
jingshitom. la ki sla jong ka, ki bam bha ki blang bad masi. 

Haba ki ioh sla jalu, ki masi ki blang ki bam ym tang ia 
ki sla, hynrei wat ia ki tnat rit ruh ki bam lut khoit katba dang 
lah ban ktha. Kane ka pynt ba ki bang eh ia ka. Ha ka por 
tiang ka long ka por kaba duna phlang palat ia ki jingri. la ka 
sla jalu lah ban loh baroh shisnem lynter. Kumta lada don 
bun, kan iarap shibun ha ka ba bsa ia ki jingri. Kumta ngl lah 
ban ong ba ka iarap ia ka kam ri jingri. 

la ki soh jong ka don kiba pyndonkam jingshoh ha ka 
juh ka rukom kum u soh mrit. Hynrei ka jing pyndonkam kaba 
kongsan ka dei ba ki shna dawai. Iwei i riewtymmen na 
sanmer. Upper Shillong, i iathuh ba dang kham mynshuwa 
kumba 40 ne 50 snem ei ei, ki khar Bhut ki ju wan thied soh 
Jalu ha ka dor 20 tyngka shi ser; nalor kaba shna dawai, ki 
Sim ruh ki bam bha ia ki soh jong ka. Kum ka jingbam ia kl 

sim ka long kaba myntoi eh ia ki namar ka ih ha ki bnai synrai 
ka por ba duna soh dieng. Kane ka don bynta ha ka jingbsa 
ia jingim ha khlaw (wildlife). 

Hapdeng ki Assamese ki don ka jingtip ia kane ka dieng 
ym tang haka jingiathuh khana, hynrei wat la ka thoh ka tar 
(literature) jong ki ruh. Ka Jalu ka dei ka jingbam u khniang 
muga. Ha ka jingshisha ka dei kaba ki shu ai bynrap 
(secondary food plant). Hynrei la iathuh ba mynhyndai ha 
ka por u syiem Ahom ia ka jain ba ioh na u khniang Muga ba 
bsa da ka sla Jalu ki kup tang ki syiem. Kumta kane ka dieng 
ka don ka bynta ha kaba pynioh ka kup ka phong ia ki bakhraw 
ruh naduh hyndai. 

Ha ka por mynshuwa, la ka dieng jong ka jalu kim da 
kham pyndonkam. Ban thang dieng lap ruh kim da myrne 
namar kam da rhem ding, nangta ka bthei ruh haba dang 
iapsaw. Hynrei mynta pat la ia pyndonkam bha ia ka ban 
thang dieng iap. Lada thung ban ioh thang dieng iap ruh ka 
long kaba myntoi namar ka dei kaba heh kloi. 

Ki phuh jong kane ka dieng ki long kiba itynnad shibun 
eh. Haba ka phuh ruh ka da phuh bun haduh ban da khia hi 
jun, ka long rong byllieh byrtem (cream colour). U ngap haba 
u ioh phuh jalu u da kmen eh. Un iai lum syntiew naka baroh 
shisngi. Ha ka por phuh jong kadei ha ki bnai December- 
January. Ka long kaba sngewtynnad ban ong ba ka ngap kaba 
bha tarn 'ngap synrai' ngi ioh ha kine ki bnai. Kumta lah ban 
ong ba kane ka dieng ka don bynta ruh ha kaba kyntiew ia 
ka kam ri ngap ha kine ki lum jong ngi. 

KA DIENG PYRSHIT 

(Eurya accuminata latifolia) 

Kane ka dei kawei na kt jait dieng kaba mih kynrei 
hangne ha rilum jong ngi. Ka don ha ri tbian bad ha ri jrong 
ruh. Ha ri khriat lah ban lap haduh ki jaka kiba jrong kumba 
6000 phut na sla duriaw. Ka phuh syntiew ha u bnai Risaw. 
Ki phuh ki lieh bad rit. U ngap u lum syntiew pahuh na ka 
pyrshit. Ki soh ki ih ha ki bnai pyrem (laiong- Jymmang). la ki 
soh bam bha ki sim ba bun jait, wat ki mrad heh kum ka 
dngiem ruh ka bam ia u soh pyrshit. 

Dang kham mynshuvv ju oyndonkam ia ka pyrshit wat 
ha jingleh niam ruh. Ha ka por btj ki rah shyieng ban kynriah 
noh shawei, lane ban leit thep ha ka Mawbah, ha ka por ha 
ki leit shaw, ki ju rah ruh bad la ka tnad pyrshit kaba don sla. 
Man ba dei ban ryngkang wah lada dei ka wahduid, ka wah 
lar lane ka wah bah, ki pun da ka sla pyrshit. 

Ka dieng pyrshit ka dei kawei na ki jait dieng ba la ju 
pyndonkam kum u dieng patiew ha kaba thaw mg. La jied ia 
ka ban pynlong patiew, namar ba ka biang ha ka jing heh 
jingrit bad jingjrong. Nalor kata, ka long kaba da bha ban 
khohsnep, kumta ba ka lah ban khoh snep da kaba suk. Kitei 
bala kdew haneng ki long ki jingpyndonkam ba myntoi. 
Hynrei ha kane ka lynnong ngi la shim ban iakren dei namar 
ba ka don bynta ha ka culture jong ngi. Ka kup ka phong ka 
dei ka bynta jong ka culture jong kano kano ka jaitbynriew. 
Ka dieng pyrshit ka pynioh ia ka rong jain ka ba donkam bha. 
Na ka pyrshit ngi ioh ia ka rong stem. 

Ka rang stem ka dei kawei na ki rang jain kaba ki riew 
tymmen ki i lub ia ka, ka tapmoh ryndia, ka jainsem bad wat 
ka jain spong ka rang stem ka dei kaba ki niewkor. Haduh 
mynta ha ki thain ri Bhoi ia ka rang stem ki kham shim tang 
na ka dieng rnong bad u shyrmit (shynrai). Ki nong thain jain 
ha Nagaland ki ju pyndonkam ia ka pyrshit ban ioh ia ka rang 
stem. 

Ha kine ki arphew snem ba la lah, ka jingshalan snep 
pyrshit na ri Khasi ka long da ki hajar ton shi snem shi snem. 
Lada ngi don por ban leit peit ia ki khlaw ki btap, ngi iohi ia 
ka jingkhoh snep pyrshit ka ba jur ha kylleng. La khoh snep 
ia ki khnang ban shalan sha kylleng ka ri India. 

Bun na ngi, ngim tip balei ka snep dieng pyrshit ka leit 
shalan katne katne. Lehse ngin sngew phylla ban tip ba ka 
jingpyndonkam ka dei ban wieh rong jain. Ka rong kaba ioh 
na ka snep dieng pyrshit kam dei baka stem jiah hynrei ka 
stem blad bad itynnad. Ka rukom ban shet rong ka long kum 
haba shet ia ki dieng rnong bad kiwei kiwei kijaitsnep dieng. 
Ka rukom shet rong na ki snep dieng ka long kaba suk (simple) 
tang da kaba shet lang bad u ksai. 

Bun na ki long kmie ki bynniaw ba ym lah shuh ban ioh 
ia kito ki dhara stem hyndai. Baroh ki rong kiba ngi ioh na ki 
snep bad sla dieng ki long kiba pyneh (fast colour). Ka snep 
pyrshit kadei kawei na kine ki jing shet rong (raw material). 
La kyrmen ba ka pyrshit kan sa pynioh biang ia kito ki rong 
stem ba itynnad. Ka don ka Jingkyrmen ba ynda haba la nang 
pynjannai ia ka rukom khleh bad shet rong, ka pyrshit kan sa 
pynioh biang ia ka rong stem kaba ngi niewkor eh. 

KADIENG SOHTUNG 

(Aralia Sp. araiiaceae) 

Kane ka dei ka jait dieng kaba mih tang sha ri tbian 
(lower altitude). Wat la kam don kynrei ruh hynrei ngi lap ia 
ka sha ri Bhoi, Kane ka jait dieng ka don sha ri War ruh. Ha 
khadar shnong don kawei ka jait dieng kaba ki khot ka 
diengtung, ka syriem shibun bad ka dieng sohtung. Ka long 
kaba sngewsammut ban pyrkhat, ba ka ktien "Tung" hi ka 
mut baiong. Kum ban jer hi katto katne, ngi khot iartung, 
wieh tung, Simtung, Diengtung, Sohtung, Tittung, 
Tungrymbai; etc. Kine baroh ki long ki ba long. 

Ka sla jong kane ka dieng Sohtung ka long kaba byriong. 
Kane ka dieng ka long kaba kordor eh. Ngin sngewthuh bha 
ia ka jing kordor jong ka lada ngi tip aiu ka pynioh ha ngi. Ha 
ka kup ka phong jongngi u paid khasi ka riong iong ka dei 
kaba ngi niewkor eh, Namar ba ngi niewkor eh, ia ki jain kiba 
ngi khein kor kum ka jingphong, ka thoh saru, ka kyrwang, 
ka jympien, ka jyrpan, ka soptikti etc. Ki pyndonkam da ka 
rong iong. Ngi la ju poi pyrkhat ne em ban kylli, naei ki 
longshuwa jong ngi ki ioh ka rong iong. Leit sha Ri Bhoi sha 
ki jaka ba ki thain ia kitei ki jait jain, kylli ha ki, naei phi ioh ia 
ka rong iong. Ka jubab ka long la ki rong iong la ioh na ka sla 
jong ka dieng Sohtung, bad na ka eitnar (ia ka rukom shet 
rong ngin ia kren ha kawei pat ka lynnong). 

U Rev W.M. Jenkins, ha ka kot kaba u ai kyrteng "Life 
and Work in Khasia" haba u batai shaphang ka rukom riam 
ki khasi ha ka por ba wan poi u Rev. Thomas Jones ha Sohra 

ha u snem 1841, u thoh kumne, ". the men wearing 

simply a (fringed jacket, roughly woven of hemp, just 

reaching the thighs and with the arms bare Ha ka Khasi 

lah buh kumne "... ki rangbah ki phong tang ka jymphong 
kaba lah thain na u kynphad bad ka jynsur haduh Ibong bad 

ka ba khlem kti" kane ka sopti kaba la ong haneng ka del ka 
jyngphong kaba ki long shuwa ki phong man ka sngi. Wat la 
ym shym iathuh ia ka rong, hynrei, ka jyngphong naduh 
hyndai hynthai ka del da ka rong long, la kane haduh mynta 
mynne, ki wieh rong da ka sla jong ka dieng Sohtung bad ka 
Eitnar. Ka dieng Sohtung namar kata ka don ka bynta kaba 
donkam eh ha ka culture jong ngi. 

KA LAKYNJOR 

(Bignonaceae Oxyllum indica) 

Kane ka del ka dieng ba don kynrei sha ri War bad sha 
ri Bhoi. Ka syriem shibun bad ka dieng palam pyrthat 
(Bignonaceae oxyllum indicum). Ha ka rukom pyiar ki tnad, 
ka kham iar itynnad ka lakynjor. Nalor katta kam da jrong 
dieng kum ka palam pyrthat. 

Ka Lakynjor ka long kawei na ki jingbam ba kongsan 
jong u khniang ryndia (Eri Silk Worms). Ka kam ri khniang 
ryndia hangne ha Meghalaya ka long kaba naduh mynhyndai 
hynthai Ka jingbam kaba bha tarn ha ka jing shisha ka dei da 
u Laryndia (castor plant). Hynrei ki ba bun na ki nong ri 
khniang kim lah ban pyndap tang da une u sla. Kumta ka 
Lakynjor kaba mih kynrei ha khlaw ka dei kawei na ki jait 
dieng kiba pyndap sla ia ki khniang rusom ryndia. Nalor kata, 
ka sla ryndia ka long kaba rit dieng katba ka langkynjor ka 
long kaba heh dieng. Kumta ka kham iah ban pynbiang 
jingbam ia u khniang ryndia. Ha ki nongkyndong ia ka lakynjor 
kim ju da thung, hynrei ha ki Farm ri khniang jong ka sorkar 
ki da thung bad sumar bha ia ka, ki khot ia ka ka Keseru. 

Ka lakynjor ka don ka bynta kaba donkam eh ha kaba 
pynneh pynsah ia kane ka culture. Dei ka jingdon jong kine 
ki jait dieng ba kane ka jingtrei ka nangroi. Mynta ki briew ki 
la nang kham niewkor shuh shuh ia kane ka dieng. 

KA LAPHtNG 

(Verbenaceae gmelina orbeceae) 

Kane ka dei kawei pat ka jait dieng kaba long diengbah 
ka don kynrei sha ri Bhoi bad sha ri War. Ka laphing sha ri 
bhoi ka don arjait, kawei ka kham nt sla bad kawei pat kaba 
kham heh sla. Kaba rit sla ka kham eh dieng bad kaba heh 
sla pat ka kham jem dieng. Ha khadar shnong don kiba khot 
ia ka Lakhar Sawmat. Ka syriem shibun eh ia ka dieng 
Khatrong. 

Ka laphing ka long kaba bha shibun eh ban pynlong 
lyntang, diengmg etc. Kumia ki pyndonkam mynta ha ki 
karkhana shna jing buh jingsat (furniture). Ha ka hang ka 
jingbha ka laphing ka lajan bad u dieng rai. Kumta ha ki thain 
ri Bhoi, la don ka jing khel Pac pcvn kulmar la kane ka dieng 
khnang ban die sha ki kharkhana dieng ha ka dor kaba rem 

Kane ka jait dieng kalong kawei na kiba pynioh jingbam 
ia u khniang ryndia Ka jait kaba pyndonkam ban bsa ia u 
khniang dei na ka heh sla. Kane ka sla laphing, kam dei kiba 
ai tista ban bsa la u khniang, hynrei haba duna sla ryndia 
lane lakynjor, ka sla laphing ka long kaba la shu pynap lypa 
ban pyndap lada duna jingbam. Kane ka dieng namar kata, 
ka long kaba la don bynta ha kane ka culture ba kordor haduh 
mynta mynne. 


KA LATANGRI 

Une u dei u syntiew uba jrong jyntang. U dei u jait tiew 
dieng uba don sha ri Bhoi. Haba khoh snep, ka snep ka long 
jyrngam, hynrei ynda haba la thad, u kylla stem, la une ki 
pyndonkam ha kaba thain ki tiar kiba itynnat. Ym da donkam 
ban wieh rong. Ka rong Jong u ruh ka long kaba neh (fast 

colour). 

KA PANTARO 

(Strobilanthes (Sp) 

Kane ka dei ka jait nuit kaba rit. Ka dei kawei na ki jait 
nuit kaba kordor eh namar ka pynioh ia ka rong saw. Kane ka 
pantaro ka don ar jait. Ha Korhadem, ia ka jait kaba kham 
heh ki khot ka Pantaro khlaw bad ia ka jait kiba kham rit ki 
khot ka Pantaro ing. Na ka bynta ban wieh rong, ki 
pyndonkam da ka Pantaro ing namar ka kham bha ban wieh 
rong. la kane ki pyndonkam na ka bynta ban wieh rong saw. 

la ka Pantaro, ki pyndonkam lang haba shet rong da 
ka laha bad ka Lakhynrah. Kane ka Pantaro ka iadei eh ban 
wieh rong ia u saikynphad, kam da iadei ia u sai ryndia. 

Kawei kaba sngew tynnat ban tip ka long ba dei tang 
ka Pantaro kaba iadei ban wieh rong ia ki tiar siej. Ka iadei 
bha ban airong ia ki snad, ki kriah ki shang. Nalor ba ka iadei 
ban airong ia ki, ka rong jong ka Pantaro ka neh slem slem 
na kine ki tiar siej. Ka long kaba sngewtynnat ba ngi don 
hangne ha ri lum jong ngi ki rong na ki khlaw ki btap da kiba 
ngi lah ban ai rong wat ia ki kriah ki shang ruh. 


KA DIENG MILANG 

Kane ka dei ka jait dieng kaba don sha ri Bhoi. Kane ka 
long kawei pat ka dieng kaba kordor shibun eh. Na ka sla 
jong kane ka dieng ki ioh ia ka rong saw. Na ka bynta ban ioh 
ia ka rong saw, ki shet lang ia ka sla jong ka dieng milang bad 
ka laha. Ka rong jain kaba ioh da kaba shet lang ia ki ka long 
kaba saw jngum. Kane ka dei kaba long diengbah, ka don 
sha Umlaper kaba ha ri Bhoi. 

KA BSIANG 

Ka bsiang ka dei ka dieng kaba mih ha ri war. Kane ka 
dieng ka long kaba kordor shibun eh. Ki jingmyntoi kiba ioh 
na kane ka dieng ka long kaba bun syrtap. Ka bsiang ka long 
kawei na ki jait dieng kiba jrong tarn hangne ha Ri Khasi. Ka 
jronghaduh 100 ne haduhlSO phut, la ki soh jongka ka bam 
bha ka Sohlyngngem. Ka thit jong ka ka long ka dawai 
mynsaw kaba bha shibun eh. Hynrei ha kane ka lynnong ngin 
kham ia peit kham bniah ia ka bynta kaba kane ka dieng ka 
ioh ha ka culture jong ngi. 

Ka bsiang ka long lehse kawei na ki Jait dieng kiba la 
paw ha ki jingthoh da ki iMjdf snem mynshuwa. Ha ka Bible 
la iathuh ba ka Jekhoboo ka kmie jong u Moses, ka la leit 
buh ia u khyllung Moses ha ka shang kaba la lape da ka 
bsiang. (Exo 2:3) 

Hangne ha ri lum jong ngi, ia ka bsiang ki pyndonkam 
la ka ha ka thaw ka wet. Ka snad ka dei kawei na ki tiar trei 
kti kiba naduh hyndai hynthai. Ka long ruh ka jmgtrei kaba 
dang neh bad ai kam ia ki briew haduh mynta mynne. la ki 
dieng snad ki thep iwei hadien iwei ryngkat kaba pynpur ksai. 
Hynrei la pynskhem ia ki da ka thil sohphan bad ka thit 
bsiang. Kaba pynskhem eh ia kine ki dieng snad dei ka bsiang. 
Kine ki snad Khasi ia kiba la pynskhem bha da ka bsiang kim 
ju sloit wat haduh ba kin da jot. 

Kine ki jingtrei kti ki long ka bynta jong ka culture jong 
ngi kiba u barim u la buh bad ki dang neh haduh mynta. Ka 
bsiang ka ioh ka bynta kaba donkam ha kane ka jingtrei kaba 
kaba long ka culture jong ngi. 

UTULA 

(Anaphalis griffithii) 

U Tula u del u jait syntiew dieng rit uba phuh ha ka juh 
ka por bad u tiewrieng. U phuh ha ki bnai August - 
September bad u phuh Jong u u sah haduh kumba 7 ne 8 
bnai. U phuh jong u u iieh phom phom syriem ia u tiewrieng. 
Ki sla pat ki jrong lyshir lyshir. U don ruh ki snur lai ne saw 
syriem ia ki sla jong u lakud. Une u tula u don kynrei ha ki 
khlaw sorkar ha Upper Shillong. 

U Tula haba peit ym i myllai ei ei. Ym lah ban pyrkhat ba 
u long uba lah ban pyndonkam eiei. Hynrei u long pynban 
uba la ai ka Jingmyntoi kaba ym lah khein dor shuh ia ki 
longshuwa jong ngi. 

Mynhyndai ha ka juk kaba ki kpa tymmen jong ngi kim 
pat don jingpruid ding, ki pyndonkam ia u tula na ka bynta 
ban pruid ding, la u phuh tula ki lum ha ki bnai tlang bad 
thad pynrkhiang bha. Haba u la rkhiang, ki thep ha ki tyndong 
ha la set pynskhem bha. 

la u mawshamok la shna na u mawlein uba eh ha uba ki 
shamok da u uwei pat u kynja mawpang. Kham hadien pat, 
haba la ioh ia ka nar, ki shna da ka kynja nar lyngkhot. Da 
kane ka nar ki shamok ha u maw uba ki la pynkhreh lypa. Ha 
syndah jong u maw shamok, ki pynap ia ka tula da kaba shu 
bat lang ia ka bad u maw. Tang shu shamok, ka pashait shar 
ka ding bad ieit sied ha u tula. Tang shu sied ding, ha u tula, 
ka la kem ding bad rhem hui. Na ka ding kaba la rhem ha u 
tula ki sa ioh ding ban sliew ha dpei ne ban dih duma etc. 
katba donkam.Ha Khadar Shnong, kaba hapoh ka hima Sohra, 
naduh ki snem 1945 dang don uwei u rangbah uba ym ju 
thied jingpruid, hynrei u pyndonkam beit tang da u 
mawshamok bad ka tula la ka long ban sliew dieng ha ing ne 
sha lum.U tula wat la u long u jait nuit uba ym da i myntoi 
pynban u don ka bynta kaba khraw ha ka culture jong ngi. 

KA SOHMA 

(Theaceae) 

Ka Sohma ka dei ka jait dieng ka bym da long dieng bah. 
Kiba bun ki sohma ki jrong tang kumba khadar haduh 
khadsan phut. 

Ka long ka jait dieng kaba don ha ri tbain bad ha ri jrong. 
Lah ban lap ia ka ha u Lum Shillong ha ka jingjrong haduh 
kumba 6000 feet na sla duriaw. 

Kane ka dieng ka phuh syntiew ha u August-September. 
Haba la phuh ka sohma, ka la biang bha ka por ban thung 
phan tiang. Kumta haba thung phan tiang peit belt na ka 
por phuh jong ka Sohma 

Ka Sohma ka dei ruh ki '^leng kaba bha ban thung sping 
wait Kumta ka long kawei na ki dieng kiba ju pyndonkam 
kum ka 'pingwait. 

Ka soh jong ka sohma ka long ka dawai suhkpoh kaba 
bha shibun eh. Ka sohma, tang kumba shibnai hadien ba ka 
phuh syntiew ka ber mluh, ka mluh jong ka la long kaba lieh 
thup thiip Haba ka la ber mluh, ka la long ban pyndonkam 
Kumta tang ha u October bad November la loh Sohma. 

Ka Sohma ruh ka don ka bynta ha kaba pynmih bor ding 
Ka rukom ban loh ding na ka Sohma ka long da kaba kyrshut 
la u Sylli ha ka dieng Sohma. la u Sylli ki kyrshut na ka liang 
jong u khyrmet uba khain kher kher. 

la u sylli ki shim da uba la kham law. Ki dain lyngkot 
tang kumba lai pruh, ki thiieh sawliang la u, nangta ki lor ha 
ka lukom lorstar. la ka sohma ki khrud noh la ka snep ha ka 
jaka ban ia kyrshut bad u sylli. Nangta ki kyrshut da kaba tan 
ka diang ka mon, da ka bor bah bor san, ki da pynap da ka 
tula. 

Hynrei kane ka rukom ka long kaba shitom ban ioh ding 
namar dei tang ki riew khlain kiba lah ban leh kumta. I parad 
Pyrbad jait Diengdoh (ba la khlad) iba la long khynnah samla 
ha ka por u Jumai bah 1897 i iathuh ba I la pyndonkam ia ka 
sohma bad u sylli ban ioh ding. 

Ka sohma, wat la ym pyndonkam mynta ban ioh bor 
ding, hynrei lehse ka long kaba dei ban kynthup ia ka kum 
kawei na kiba ia don bynta ha ka culture jong ngi. 

KAKAIN 

(Rhus succedanea) 

Kane ka dieng ka syriem shibun bad ka sohma ( 
theaceae). Ka mih kynrei ha ri-tbian bad ka kham juh ha ki 
jaka maw bad kyndon riat. Ka dei ka jait kaba hap sla ha ka 
por tiang. la ki soh jong ka, ki bam bha ki sim. Ki soh jong ka 
ki syriem ia ki soh jong ka sohma. Ka don sa kawei ka kain 
kaba rit sla kaba mih tang ha ki ri khriat ia kane ki khot ha ka 
kyrteng science Anacardiaceae succeebena. Kane ka long 
diengbah bad ki soh ki heh kat ki soh jalu. Ki sim ki bam bha 
ia ka. 


Ka jait kain kaba ioh ka bynta ha ka culture u Khasi ka 
dei katei kaba don ha ri-tbian. Wat la ki briew ki tieng ia ka 
namar ba ka siat, ne pynprum, pynban ka long kaba bha eh, 
ha kaba shna ia ka Duitara. Ka Duitara kaba bha eh, kaba 
sting bad kaba sawa myllung eh ka dei kaba shna da ki dieng 
kain. Don ki nangthaw duitara, kiba haba ki pam ia ka kain ki 
shah siat kain (prum) ia lade, hynrei kim tieng namar ba ki 
donkam Duitara. 

Khnang ban kham lalt na ka shah sait kain, ia ka kain 
kaba ki mut ban thaw Duitara, ki khet na tynrai bad ieh 
hangta katto katne taiew.Haba ka la lap ki sa leit dain 
lyngkhot bad kit sha ing.(haba ka la iap kam lei lei shuh) 

Don pat kiba nang ban da kren ia ka ha shwa ban khet 
pynkyllon. Ki shu ong "Hei nga ibha ia pha" ki sa pom bad 
shtah katba mon, kam ju siat ia ki. 

Ka kain, ka dei ka jait dieng kaba kiba bun ki tieng namar 
ba ka siat, pynban ka dei pat kawei na ki jait dieng kaba don 
ka bynta kaba donkam eh ha kaba pynneh pynsah ia ka 
culture jong ngi ha kaba shna Duitara. Ki don kiwei kiwei ki 
jait dieng kiba long ban thaw Duitara, hynrei kiba butt ki 
nongthaw Duitara ki niew haduh mynta mynne ba ka kain 
ka long kaba bha tarn na ka bynta ban thaw Duitara. 

KA NULi 

(Strobilanthes secundus accanthaceae) 

Ka Nuli ka long ka jait niut kaba rit. Ka don ka 
jingiasyriem katto katne bad ka jakhi lum tangba ki sla jong 
ka ki kham rit. Ka long ka jait nuit kaba kordor shibun eh. la 
ka Nuli ki pyndonkam na ka bynta wieh rong ban ioh ia ka 
rong iong. la ka sla Nuli ki shet lang bad ka eitnar, ka sla 
sohtung ryngkat bad u ksai uba ki mut ban thain jain iong. la 
ka jymphong ruh ki wieh rong da kitei kiba la ong haneng. 
Ka rong kaba mih na kine ka long kaba neh (fast colour). 
Kumta ngi iohi ba kane ka sla ka long kaba rit, pynban ka 
long kaba kordor eh. Ka long ka spah mar khlaw kaba ngi dei 
ban sumar bad ri tyngkai ia ka. 

KALATAR 

(Verbanaceae rubella callicarpaum) 

Kane ka dieng ka long kaba mih kynrei ha ri Bhoi bad 
sha ri war. Ka long ka jait dieng kaba heh kloi bad kaba beit 
dieng bha. Kam da kham don tnad heh ha shiteng hynrei ka 
sum beit sak. Ka long ruh kaba jrong dieng. Ka jrong haduh 
70 ne 80 phut. Sha Khadar Shnong ki khot ka Lyngkta. Ka 
snep ka long kaba jwat bad lah ban khoh tylli baroh kawei ka 
dieng syriem kumba khoh ia ka kob kait. 

la ka snep jong ka ju pyndonkam ban pun um ha kaba 
set wah bad pun um ha ki bri tympew etc. Hynrei kaba la 
idei ban kynthup hangne kum kawei na ki jait dieng kiba don 
bynta ha ka culture ka dei namar la ju pyndonkam ia ka snep 
kum u jingteh ha kaba thaw ing. Ka long ka jingshisha ba la 
ju teh da ki war jrong wartap etc. Hynrei ki don ki jaka kiba 
la ju pyndonkam beit tang da ka snep latar ban teh ing. Ju 
pyndonkam ban teh ia u khnong, u Iphur, u shabah, u patiew, 
etc. Ha ka jingshisha, kim shym pynsap jingteh ei ei shuh lait 
na ka snep latar ba la tir ban biang ban teh. 

Ha ka snem 1981, nga la leit poi ha kawei ka nongrit ha 
lamkhon. U sordar jong ka shnong u la pynbeit ia ka jingialang 
ha kawei ka ing kaba don halor lum. Kane ka ing ka long kaba 
itynnad, ka baheh, ka don bun ki kamra, naduh ki kamra 
pdeng, kamra thiah, kamra bam etc. Ka don ruh ka baranda 
kaba kylluid, kaba la pynpyrkhat shibun katba nga peit, ka 
long ba kat kata ka ing. Ym shym sah prek wat tang uwei 
ruh, ym don jingteh jyrmie ne Iwar. Baroh kawei ka ing ia 
kiba dei ban teh, la teh tang da ka snep latar, lait tang kaba 
teh ia ka jingsop kaba da u traw, ia teh da u Iwar. 

Balei ym shym sah prek ia ki dieng ing ha kata ka Ing, 
haba ka long kaba heh kat kata. Ka daw ka long namar ia ka 
latar la ju pyndonkam naduh hyndai hynthai. Ka dei ka bynta 
jong ka culture. Hooid ka ju don ka rukom pyrkhat ki 
riewtymmen ba ia ka ing shong ym dei ban sah prek namar 
ba u prek u don maknet bad lah ban don jingma na u pyrthat, 
Hynrei ka snep latar kam don jingiasoh bad kata. 

Haba teh da ka snep latar, ka skhem bha, ka ing ka don 
la ka jingitynnad, hynrei ka dawa ia ki kli ba tbit ban leh ia 
kata. Kite ki briew ki la lah ban pyndonkam kumta namar ka 
la long ka rukom trei jong ki. Kata ia kaba la long ka rukom 
im, ka la long hi ka culture. Kumta. kam long kaba bakla ban 
ong ba ka latar ka don bynta ha ka culture jong ngi. 

U SOHLI-IA 

(Myrica indica) 

U dieng sohli-ia u dei na ki jait dieng kiba mih kynrei 
haiigne ha ri lum jong ngi. U juh ha ki jaka kiba W'am khriat, 
lah ban lap ia u ha ki jaka kiba jrong haduh kumba 6000 ft, 
na sla duriaw. Ym da kham lap ia u ha ki ri war ba la shit bha. 
La kumta ruh u don hi ha ki jaka pynnoh ri war. 

U Sohli-ia u long u dieng uba rben snep shibun. Haba u 
la iaw dieng ka snep ka long byrsaw. U long uba khah tnac! 
bad khah sla shibun eh. Ki sla ki kham rit bad kham iong ban 
ia u sla sohphie (Mvrica). Ki soh jong u Sohli-ia ki kham rit 
ban ia ki soh jong u sohphinam, haba u la ih pura, ki soh ki 
byriong. U Sohli-ia u long uba lah ban neh slem ha u dieng. 
U ih naduh u laiong hynrei u lah ban neh haduh u Jylliew 

ruh. Kumta namar ba ki sim, ki mrad kaba rit bad ba beh ki 
bam, u tong u dieng uba don bynta ha kaba bsa ia ki kynja ba 
im ha khlaw (wild life). 

Ka snep jong u Sohli-ia ka long kaba phylla shibun, ka 
long bih ia ki dohkha, ka long pat kaba lah ban pynjem ia ka 
wait kaba eh than, la kane ki ju leh da kaba shu pam ia kata 
ka wait ha u dieng sohli-ia bad ieh kan sah ha u snep baroh 
shimiet. Haba la leit shim ha ka sngi kaba bud ka wait ka la 
biang bha ha ka jingeh jingjem. 

Hynrei, kaba kongsan eh ha ka jingiakren mynta ka long, 
namar u sohli-ia u don ka bynta kaba donkam shibun eh ha 
ka culture jong ngi. 

Hangne ha ri Khasi Jaintia, ngi don ka jaka thaw khiew 
tang ha Larnai bad Tyrshang (Jaintia Hills), Une u khiew uba 
pynmih na kitei ki shnong u long uba iongumreit. Lada phin 
kynmaw ban peit, naduh u khiew shet kiad, khiew shet 
putharo, khiew shet Ja, etc, baroh ki long kiba iong. Ka daw 
jong kane ka dei, namar ba la ai rong ia ki da kaba shu synreit 
da ka um jong u sohli-ia. Kaba ju Ich ka long ba ha ka por ba 
phrang ia u khiew ki shim sa ka um sohli-ia ba la pynkhreh 
lypa, ki synreit haduh ba un da iong. Ka um sohli-ia ym tang 
ba ka pynitynnad hynrei ha kajuh ka por, ka kham pynjwat 
bad pynskhem ia ki khiew etc bad kumta kim pait kum ki 
khiewsaw etc. 

KA DIENGJRI 

(Urticaceae ficus hispida) 

Ks diengjri ka longkawei na ki jaitdiengkiba don kynrei 
ha ki ri shit jongka ri War bad ri Bhoi. Ki diengjri ki don katto 
katne jait, kum ka jri sim (urticaceae ficus mumphai) bad 
kawei pat ka Jri rit sla. Kawei pat ka jri heh sla, ka sla ka lam 
shniuh, u soh u heh kat u kwai bad bang ban bam kai. 

Kaba ngin ia kren hangne ka dei la ka jri oh. Kane ka 
kham bun sha ri Bhoi. Hynrei ia kane ka jri ki niewkor haduh 
katta katta. I parad Kynji Shadap (bala khlad), i iathuh ba 
dang ha ki por mynshwa, lada pom ia kane ka jri, ki shain 
kuna, ka hukum la kane ka dei na ki bor Syiem bad bor Sorkar. 
Ha kata ka por, kiba paw nam e'h ki nong ohjri ki dei na 
Nongjngi. la ka Pnur jii la '/halar ^habar bad pyndonkam ha 
kaba shna shaka kali Ka dor ha kata ka por (haba ka dor 
bylla ka long shisuka shisngi) ka long san tyngka shiser. Kane 
ka jri oh ka mih pnur bun eh na u thied uba leit suh sha ki 
krem ki kroh bad uba at kum u lum. La iathuh ba ki Nongjngi 
kiba long ki nong oh jri ba pawnam, ki ju rung la ki krem ki 
kroh ban lap kurn ia uta u thied, namar ka pnur ka mih bun 
bha. 

Ha Khadar Shnong, kaba ha ka Hima Sohra la ka jri ki 
thung harud ki wah. Da ki thied jong ki, ki tan na shilliang 
sha shilliang wah, bad kine ki thied jri ki long ka jingkieng 
halor ki wah bah bad ki wah rit. 

Hynrei kaba phylla eh ka del ka jingshna tiar ki Khadar 
Shnong ia ka wahdiang, ka ruh supa bad u kum. la kine, ki 
pyndiat sbak da ka pling jri (pnur) ia baroh kawei bad napoh 
bad nalor, (tang ia ka ruh supa kim kyllan jri na trai). la ka 
wahdiang bad ia u kum uba ki la shna na u siej bad kyllan da 
ka pliangjri, lah ban buh um. Ka um ruh kam jaw. Dang don 

haduh mynta, kawei ka wahdieng ia kaba la shna la kumba 
150 snem mynshwa haduh mynta ka dang long ban buh um. 

Ka rukom shna:- Haba lah dep shna ia ka wahdiang lane 
ia u kum, ki rah ia ki halor ka diengjri. Ki oh (pom) shiwait ia 
ka diengjri, ka mih ka thit jri kaba lieh kum ka dud, ia kane ki 
khot ka pHng jri, lane ka pnur. Ha shwa ban oh ia ka jri, ki 
bam kwai. Tang mar shu oh ia ka jri, ka mih shaid ka plingjn, 
mar kumta hi ki kjup da ka shyntur. Ka um shrah kwai kaba kt 
kbum ha shyntur ka iakhleh lang bad ka pling. Ki pyrsad 
kynshait na ka shyntur ha ka wahdiang. Kane ka thit jri (pling) 
ka neh ha ka wahdiang. Haba la duna ka um kwai, ki bam sa 
bam kwai bad iai leh kumne. Na ka bynta kawei ka wahdiang, 
donkam u kwai shibun bha. Kane ka jingtrei ka shim por slem 
namar ki leh haduh ban da set lut ia ki Jingthain baroh kawei 
ka kriah. Ynda la dep, ba la sop lut baroh kawei bad ka la 
biang ban pyndonkam. 

Kim Ju tabain ia ka wahdiang da ka jri kaba shu pynum 
ha ka ding. Lada leh da ka jri sain, tang dei um khluit, lane 
buh hajan ding, ka um noh. Hynrei kaba la shu leh belt da ka 
pling ba la shu shim beit na ka jri ha ka kriah kam ju um. 
Kumta kane ka jingtrei ka long kaba slem ban donkam ka 
jingiaishah. 

la ka wahdiang, ki pyndonkam ha kaba thep ia ka um 
ngap haba leit die sha iew. Ka jingshna ia kane ka long namar 
ha ki spah snem ba la lah, dang shitom ban ioh khiew ioh 
pliang kumba ngi ioh mynta. Mynta ym don ba shna shuh 
kum ia kine ki thar, pynban namar ba dang lah ban ioh ia ki, 
ki pynphalang pynban ia ka arts bad ka culture kaba la ju 
don ha ka juk ki longshuwa jong ngi. 

Ka dieng jri namar kata ka long kaba da ioh ka bynta 
kaba donkam ha ka culture jong ngi. 



KASOHKKAi^ 

(Articaceae ficus sp) 

Kane ka dieng ka long kaba phylla shibun eh. Ka sla jong 
ka ka ia syriem ia ka sla jong ka thylliang kynthei (curticaceae 
ficus sp). Ka dieng pat ka ia syriem ia ka sohtynjob (urticaceae 
ficus pomitera). Kane ka jait kam don kynrei. Ka kham don 
sha ri war. 

Ka sla jong kane ka dieng ka long kaba khain haduh katl a 
ba lada kyrshut ha ka kti ne kjat, tang shisien kyrshut, kan 
phot haduh ban da phlei snam. Ka jingkhain jong ka, ka 
syriem ia ka siris. 

la ka sla sohkhain, la ju pyndonkam naduh mynwei 
myndai ha kaba pynjiih ia kt jingtrei dieng lane ki jingshna la 
ka jingtem kum ka duitara, ka sarong, ka pingwait, etc. haba 
la dep shtah bad khrud pynjiih ia ki jingttei dieng bani, lehse 
ka la jan la ryngkat kat ka siris hi. la ka sla jong kane ka dieng, 
dang bun kiba dang pyndonkam wat haduh mynta ha kaba 
pynjiih ia ki jingtroi bani. 

KASANGNIAH 

(Euphorbiaceae bridalia) 

Kane ka dei ka jait dieng kaba don tang sha ri war. Don 
kiba khot ia ka ka palam thaw siang. Kane ka dieng ka long 
kaba iphylla shibun eh. Ka phuh syntiew ha ki bnai August- 
September. U phuh jong ka u long uba jrong kumba 8 ne 10 
inshi, uba tylli mlun bad syriem ia u phuh jong ka Lapamtiah 
(Araceae Eureaceae raphidaphere) ka rong ka long byrthup 
bad itynnad shibun eh. 

Kane ka dieng ka long kaba kordor shisha. Ha ki por 
mynshwa, ia ki tiar ha ing kum ka siang khatja, slang Ihon, ki 
pliang ba bun jait la ju shna da ki dieng kiba la da jied kynsai. 
Ka sangniah ka long lehse na ki jait dieng kiba bha tarn ha 
kaba shna ia kitei ki tiar. Ka bha eh ban pyndonkam ha kaba 
shna tiar dei namar ba kam ju pdang. La ka long ka tiar kaba 
rit ne kaba heh, kaba donkam eh ka long ba kin ym pdang. 

Nalor kata, ka sangniah ka long kaba ni ksai shibun eh. 
Haba la niad ne khrud pynjiih, katno ka itynnad. Sa kawei 
shuh shuh, kane ka dieng ka don ka rong kaba itynnad. Haba 
la sad bha, ka i kumba la lah ai rong lypa. 

Ha kane ka juk jong ngi, ia ki pliang dieng ki siang dieng, 
ngim kham pyndonkam shuh, ngi la sngew suk bad ibiang 
rub da ki tiar ba la shna ha ki karkhana. Kumta ngi lah ban 
ong ba ngim donkam shuh ia ka sangniah. 

Hynrei haduh mynta mynne, ia ka sangniah, la iat 
pyndonkam ha kaba thaw snad. ia ka snad Khasi kaba ia shna 
na Khrang, ki pyndonkam belt tang da ka dieng sangniah ha 
kaba shna dieng snad. Ka jingmih snad na Khrang ka long 
kumba 400 haduh 600 tylli shitaiew. Na kane ngi lah ban khein 
haduh katno ka jingpyndonkam ia kane ka dieng ka long kaba 
bun. 

Kine ki jingtrei ba la kdew ki long shibynta na ka culture 
jong ngi. Kumta ngi sngewthuh haduh katno kane ka jait 
dieng ka long kaba don ka bynta kaba donkam ha ka culture 
jong ngi. 

KA D8ENG RHOm 

(Rubiaceae morinda sp.) 

Ka dieng rnong ka dei ka jait dieng rit kaba don sha rl 
Bhoi bad sha ri Wan Ka Jrong tang kumba shi rynieng briew. 
Ka sla jong ka ka long kaba Jyrngam jiah ka heh syriem ia ka 
sla jong ka dieng jabult (Acanthaceae phlogocanthus 
camflei). Hynrei ka jabuit kam hap sla lut, katba ka dieng 
rnong ka hap sla ha ka por tiang. 

Ka dieng rnong ka long ka dieng rit pynban u tyllong 
thied u long uba heh syriem kum u dohmet (tuber). Une u 
tyllong thied u long uba stem, la une* u thied ki pyndonkam 
ha kaba wieh rong jain ia pi ksai ryndia. Na ka b/nta ban 
thain ia ka tapmoh ryndia thohsawthoh stem, ki wieh rong 
da ka dieng rnong da kaba khleh lang bad kiwei ki tiar shet 
rong. Sha Kongthong ia kane ka dieng ki khot ka dieng 
niangmat namar ki pyndonkam ia ka ban biah dawai 
niangmat. 

Kane ka dieng rnong kam don pahuh shun sha ri Bhoi 
kumba ka don ha ki por mynshwa. Ka daw jong kane ka long 
namar ba ka long kaba suk ban rat dyngkhong ia ka. Kam 
don thied rit shibun kiba bat pynskhem ha ka khyndew. Ha 
ka rukom rep shyrtie khlaw sha ri Bhoi hadien ba la thang 
ding bad shwa ban bet kba, ki ju puh ia ka khyndew bad rat 
lut ia ki dieng kiba rit ba ria bad thang ia ki jaka-jaka. Kane ka 
dieng rnong ruh ka shah rat lang ha kane ka por, kumta ka la 
nang pynduna ia ka. Khang ban iada ba kan ym duh Jait kan 
bha shibun Iada thung kyrpang ia ka, lane thung ha ki 
Reserved Forest Jong ka Sorkar, lane ha ki law adong, ki khlaw 
shnong lane ha ki kshap. 

Sha ki thain ri war ka jingpynduh ia ka ka kham duna 
namar haba ki mait ia ki bri bad ia ki bsah, ki shu mait tang 
na shiteng, kim da rat dyngkhong ia ki. La kumta rub da kaba 
leh kumne, ka duna ka jingpynphriang symbai jong ka, namar 
ba la mait noh ia u phuh lane u soh uba dei ban bet symbai. 

Kane ka dieng rnong ka long ka jait dieng kaba rit, 
pynban ka long kaba kordor eh, namar haduh mynta mynne 
ruh, ngi dang iai pyndonkam ia ka ha ka culture jong ngi, ka 
wieh rong jain. 


U SOHTYRNGEI 

Une u dieng u don sha ri Bhoi. Ha ki por mynshuwa, 
une u dieng u long uba ki pyndonkam ha ki bun ki 
jingpyndonkam. U sad Jong une u dieng u long uba saw hain* 
hain. U long uba eh dieng haduh katta katta. 

la ka sla Jong u sohtyrngei, ki pyndonkam ha kaba wieh 
rong Jain ia ka rong iong. Haba shet rong iong, ki shet !ang ia 
u ksai ba la khleh ka eitnar, ka sla sohtung bad ka sla 
sohtyrngei. Mynta ki nong shet rong ksai ki pyndonkam sa 
tang ia ka eitnar bad ka sla Sohtung. Imat kim da pyndonkam 
shuh ia ka sla Jong une u dieng. Ka daw ka iong namar la 
kham shitom ban ioh ia u. Hynrei wat la ym pyndonkam shuh, 
pynban u la ioh bynta ha kane ka culture. 

Sa kawei pat ka jingpyndonkam ka long ha ka ba shna 
synrei dung kba bad dieng tylliat kynphad. la u dieng tylliat 
kynphad la shna belt tang da u sad Jong u sohtyrngei. 

Kum ka jingpynkynmaw, ha ki por mynshwa ka Jingrep 
kynphad ha ki thain ri Bhoi ka long kaba bun. la u kynphad ki 
pyndonkam ha kaba thain Jain spur, jainit, Jingki (Jymphong), 
phalli bad ha kaba kyntang ryndia. Na ka bynta ban kyntang 
ia ka jain ryndia, kim ju pyndonkam da u sai ryndia, hynrei 
tang da u sai kynphad. 




Kat kum ka jingiathuh I parad Kynji Shadap (ba la khlad), 
ha ki por kham mynshwa, ki ju iapein bad ki dkhar ha lew 
Sunapur ia ki mar rep kum u kynphad, u sying, ka laha, bad 
ka phyrnab, ki dkhar pat ki ai ka mluh, ka khapiah, ki kha 
tyrkhong etc. 

Nalor katel kaba ki leit iapein sha iew, ia u kynphad ki 
pyndonkam paidbah ha ri Bhoi. la u kynphad ki rep ha ki 
lyngkha rep shyrtie khlaw, ki bet ia u symbai ha ki bnai Jylliew- 
Naitung bad kheit ha u Nohprah. la u symbai ki buh hi la u 
jong. la ka rukom pynkhuid ia u kynphad ruh ki nang bha, u 
lieh bha kshoid-kshoid. Kumba la ong sha khmat, u dieng 
tylliat kynphad dei da u dieng sohtyrngei. Kumta ngi 
pynkutnia, ba une u jait dieng u la’ don ka bynta kaba donkam 
eh ha ka culture jong ki lor gshwa jong ngi. Mano ba lah brn 
tip ba lehse katei ka jingtiet kan sa khie im pat bad ngin ;a 
donkam pat ia u dieng sohtyrngei. 

KA DIENG MUGA 

( Sauiu ) 

Ka d eng Muga ka dei ka jait dieng kaba don kynrei ha 
ri Bhoi, ha ri War bad ha ri Lum. Kat sha ba poi kat sha oa 
leit, lah ban lap ia kane, ka jait dieng. Na ka kur dieng muga, 
ki scientist ki ong ba ki don haduh arphew jait. Dei ha kane 
ka jait dieng ba ki nong ri khniang muga ha Meghalaya ki n 
ia ki khniang rusom, kiba pynioh ha ngi ia ka jain muga, kaba 
long shibynta na ka culture jong ngi. 

Ki don lai jait ki dieng muga kiba ki nong ri khniang 
rusom ki kham ia pyndonkam. la kine ki lai jait nga la ioh ban 
peit bniah bad lum na ka shnong Nongmawjiej kaba ha ka 
hima nongstoin bad kita ki long kumne 



36 


1. Ka dieng muga niar sla. 

2. Ka dieng muga rit sla. 

3. Ka dieng muga khah sla. 

la kitei baroh lai jait ha ka kyrteng Science ki ai kajuh 
ka kyrteng kaba ki khot Lauraceae litceae solicifolia. Katba 
ki nongri khniang ki lap pat kitei ki jait dieng ki iapher ym 
tang ha ka Jinglong ki dieng, hynrei wat ka jingbha u khniang 
rusom ruh. Katkum ka Jinglap ki nongri khniang, kaba bha 
tarn kadei ka dieng muga khah sla. Kane ka Jait dieng kumba 
la ong ka don ha kylleng ka ri Khasi -Jaintia. Lah ban lap ia ka 
wat ha ranab u Lum Shillong. 

Ka ri Assam ka long kaba pawnam haka jingpynmih ksai 
muga (Jain muga). Hynrei ka long kaba sngew phuhmat ban 
tip ba u sop khniang muga (muga cocoons) na ri khasi u kham 
bha ban ia u ba pynmih na sha ri thor. Ha ka snem 1980, ki 
mahajon ki ba thied ia u sop khniang muga, ki kham thied 
rem ia uba na Meghalaya, ha kato ka snem, ki thied ia u ba 
na Assam ha ki bnai Sept-Octtang Rs.50/- na ka bynta 1000 
tylli ki sop khniang. Hynrei ia u ba na Mawkumkha, 
Nongmawlein, Nongmyndo etc, ki thied haduh Rs.65 bad 
Rs.70 na ka bynta 1000 tylli. Kane ka jingthied tamdor ym 
dei tang ha katei ka snem, hynrei man ka snem.Ka Jing thied 
rem kumne namar ba ki shem ba u kham bha (superior) ban 
ia uba pynmih na ri thor. 

Kane ka jing ri khniang muga, ka long kaba la ju don 
naduh hyndai kulong, ym lah ban lap dien naduh mynno la 
sdang nyngkong ia kane ka kam ha ri lum jong ngi. Dei na 
kine ki dieng ba ngi ioh ia ka ham nylla hapdeng paid Khasi. 
Ha ka ham Shala ngi don ka kyrwang, ka jainpein, bad ka 
jainit, ka jainit ka dei ka muga. Nangta ka jain spong muga 
jong ki rangbah ka long kaba la niewkor eh. Ka jainsem muga 

ka ioh ia ka bynta ba kongsan ha ka riam ka beit ba i shongkun 
jong ki kynthei Khasi-Pnar naduh ki samla bad tymmen ruh 
kumjuh. Ka kup ka phong ka dei ka bynta jong ka culture 
jong ngi. la ka jain rusom muga, ngin ym lah ban ioh lada ym 
don kine ki dieng muga. Kumta, ki dieng muga ki don ka bynta 
kaba khraw ha ka culture jong ngi. 


KA DIENG JAKRAI 

Ka dieng jakrai ka dei kaba mih kynrei ha ki jaka ki bym 
da shit da khriat eh. Hynrei ym lap ia ka ha ki ri jrong. Sa 
kawei de ka ba pher ia kane ka jait dieng ka long ba ym da 
lap ia ka ha ri dymmiew. Ka ju b?ia tang ha ri ryngngi. Ka 
snep jong ka dieng jakrai ka !**ng byriieh byrtem. Ka long 
kaba rben snep. Ka long kaba khah tnad shibun, ki -ila kiba 
rit bad ki soh ki long shalytoin syriem ia u soh laper. 

la kane ka dieng, la niewkor shibun eh ha ki por kiba 
kham mynshuwa, ka daw jong kane ka long namar ba ia ka 
pliang dieng ki ju shna daka dieng jakrai. Don kiwei kiwci 
I uh ki dieng kum ka dieng palam, kaba ki pyndonkam ha kaba 
shna pliang.Hynrei ka dieng Jakrai, ka long lehse kaba ioh ka 
jaka kaba ha khmat eh ha kane ka bynta. Ka daw kaba la 
pynlong ia u longshwa ban jied la u dieng jakrai ban thaw 
pliang ka don lai tylli. Kawei ka long namar ba ka don ka rong 
ka ba iadei bha ban thaw pliang. Ka itynnad shibun eh. Kawei 
pat, ka dei namar ba ka ni ksai bha. Ka jakrai ka long kaba ni 
ksai shibun eh. Kaba lai pat, bad kaba kongsan tarn ka long 
namar ba ka dieng jakrai kam ju pait kam ju pdang. Ka pliang 
bam ja ka dei ban lor.g kaba khlem don jingorpait khnang ba 
kan ym rungjakhlia ei ei. Kumta ka dieng jakrai ka dei kawei 
na ki jait dieng kaba u barim u la jied kum ka tiar (raw- 
material) ha kaba shna pliang. 

Ka pliang ka del kaba ki longshwa jong ngi ki la 
pyndonkam pateng la pateng bad ka la long kawei na ki jait 
tiar kiba pyndonkam mynstep mynmiet ha ki ing bad ki 
rympei jong ngi. Na kane ka daw, ka pliang dieng kala don hi 
ka bynta ha ka culture jong ngi. Watia mynta bun na ngi ngim 
pyndonkam shuh ia ka, pynban kam long kaba dei ia ngi ban 
shu kyndat noh sharud khlem da niewkor shuh namar ba 
ngi la ioh mynta da ki tiar nongwei. Kumta ka dieng jakrai ka 
dei ban ioh ka jaka ha ka culture jong ngi namar ka long ka 
jait dieng ka ban iai sah pyrto hapdeng u paid duk jong ngi. 

U JAPUNG 

la u japung la ju niew ba u dei uwei na ki jait siej kiba 
don ha ri lum jong ngi. Hynrei ki scientist kiba wad bniah 
shaphang u siej, ki ong ba u japung u dei na ka kynhun ki jait 
phlang heh (giant grass) 

U japung u don ha ri thian bad ha ri jrong. Ha ranab u 
lum Shillong ngi lap ba u don ha ka jaka kaba jrong kuniba 
5500 ft. na sla duriaw. 

Kiba bun hi ki ju pyndonkam ia u japung ha kaba teh 
jingteh khamtam ha kito ki jaka kiba ym da kham ioh pahuh 
ia u seij, lait nangta kim da kham pyndonkam ia u. 

Hynrei, ka don kawei ka jing pyndonkam kaba ki 
longshwa ki lap buit ban pyndonkam ia u. la u japung ki 
pyndonkam ha ka tangmuri. Haduh mynta mynne ki nongput 
tangmuri, ki dang pyndonkam ia u, ym dei tang ba ki shu 
pyndonkam ia u hynrei ki kubur ba ka tangmuri ka riew bad 
biang bha ka sur haba pyndonkam da u japung. 

Na ka bynta ban pyndonkam ha ka tangmuri, ki shim 
da u khoit japung uba dang lung, la une u khoit kit had ha 
lyngier. Haba thad kurnne u jwal bha bad u iadei eh ban 
ihep ha ka tangmuri da kaba bsuh bad ka kynja nai nc lama. 
Ka suhiapong ka aet ka jait dieng kaba heh Johnud, ka tiiliew 
doniiUQ jong Kane i<a dieng ka la bung bha ban ihep la u 
kiioil japung ban put tangmuri. Doi na kane ka daw bala ju 
pyndonkam ia ka sohlapong kum kiwai na ki j,,il dieng ban 
shna tangmnti 


U SOHmUAH 

[ Melsa Sp. Meliaceae) 

t! sohpa.iah ii clei na ki jail dieng kiba don ha ri lurr 
jong ngi. Une u dieng u des u ba long diengbah. Ka snep jong 
u dierg ka lorifj byiiieh U dei u jait dieng uba hap sla ha ka 
pof Jang. Une u dieng u rnd' ha ki li j’ong bid n tbian ruh, 
ivngba ha ki ri rbiaii u soh, n ',oh bha bad ha ii khruf n kham 
soh duna 

U sohpairaii u long uba la ju pyndonkam naduh hyndai 
hynthai ha kaba sail jam. Ha ki por hyndai ym ju don sabon. 
Hynrei une u long ka sabon kaba bha shibun eh 

la ki jain bha, jain buh tyngkai khamtam ka jain ryndia, 
don bun ki riewtymmen wat haduh mynta mynnne ki sail ia 
ka da u sohpairah kim ju sail da ki sabon sail Jain. 

la u bat sabon ki pyndonkam, ban sail jain tang ha ka 
por phuh syntiew. Kumta lah ban ioh ia u tang kumba ar ne 
lai bnai. Hynrei ia u sohpairah lah ban ioh baroh shisnem 

lynter. Lah ban ioh ia u kumne namar lah ban buh stem slem 
ia u soh jong u. Na ka bynta uto uba mut ban buh slem ki da 
thad bha haduh ban da rkhiang bha, nangta sa buh sumar ia 
u. la une uba la thad tyrkhong, kumba la ong sha khmat lah 
ban buh slem ban pyndonkam ha kano kano ka por. 

la u Sohpairah la ju pyndonkam naduh hyndai hynthai 
bad dang iai pyndonkam ia u haduh mynta ruh. Kumta ka 
long kaba ia biang bha ban kynthup kum uwei na ki mar 
khlaw kiba don bynta ha ka culture jong ngi. 

U BAT SABON 

(Rubiaceae gulium rotundifoiium) 

Une u dei u kynbat uba pur, ki sla jong u ki long kiba 
khain kher kher, ki lam pyllon bad rben. U jyntang u rit hynrei 
u long uba khain kher kher syriem ia u bat rahoi (Rubiaceae 
Rubai cordifolia) une u kynbat u juh bha ha ri jrong. U mih 
bun bha ha ki ranab u lum Shillong. Hynrei um juh pat ha 
kito ki jaka ba !a pyndonkam bun ia ka sboh dawai (chemical 
fertiliser). 

Une u kynbat u long uba ril, pynban, u long uba ki 
riewtymmen ki la ju pyndonkam pateng la pateng kum ka 
sabon ha kaba salt jain. La iathuh ba ha ki por mynshuwa, 
kim pat ioh pahuh ia ka sabon, une u phuh syntiew ha ki 
bnai lyiur bad neh haduh por synrai. Ki pyndonkam ban sait 
jain tang da u phuh jong u. Kumta wat la u long u kynbat uba 
rit pynban u ioh ka jaka ha ka jingbuh jingkynmaw kum uwei 
uba don bynta ha ka culture jong ngi. 

U SOHPDUNG 

U sohpdung u dei na ki jait dieng rit uba mih kynrei ha 
ki ri khriat. U juh bha ha ki jaka maw bah kiba bun nuitmaw, 
u mih wat ha ki diengbah khamtam kito kiba sop nuitmaw. 
Ki soh jong u ki long kiba rit. U phuh syntiew ha u laiong bad 
ki soh pal ki ih ha u Jylliew-Naitung. Ki soh haba ki la ih ki 
jlem kmor-kmor, ki sim ba bun jait ki bam bha khamtam ka 
sohlyngem (Streotonelia't' humilis) bad Wahku (Green 
pigion, Treron bicincta). U long ruh uba bang bha naduh ki 
khynnah haduh ki tymmen ki bam bha ia u soh jong u. 

U :>ohpdi!ng u don u dohmet (Tuber) uba syriem ha 
ka rnkom met phan dieng Une u dohmet u long uba don 
um bad lada kjap, u don ka jingmad jew byrjup. Nalor kata, 
um shym eh kuin u Ihied dieng, hynrei u jan syriem ia u pai. 

Ha ki por hyndai, ka pyrthei ka mariang ka long kaba 
la tap da ki khlaw ba rben. Ki mrad, kiba rit bad ba heh ki 
don kynrei ha ki khlaw .Kine ki long kiba pynjulor eh ia ka 
rep ka riang. Ban iada na kine don bun ki lad. Hynrei kaba 
donkam eh ka dei da u khnam bad ka ryntieh .Hynrei ban 
siat ia ki dei ban long kiba beit kti. Ban long uba beit donkam 
ban pynmiien. Na bynta ban mlien ban siat khnam bad ban 
long ruh kiba beit kti ki pynshah da ka sohpdung. 

Balei ki pyndonkam da ka sohpdung. Lada pynshah da 
ka dieng, ka long kaba shitom ban phut ia u khnam. Lada 
pyndonkam da ka kait lane ladew ka jemthan. Kaba biang 
eh ka dei da ka sohpdung. Lada kwah da kaba rit ruh ka don, 
lada kwah da kaba heh ruh ka don, kaba jrong, kaba lyngkot 
ruh ka don. Na ka liang ka ka jingeh jingjem ruh ka biang 
bha. Dei na kane ka daw ba ki jied da ka sohpdung. 

Kat kum ka khana pateng, shuwa ba u briew un 
pyndonkam ia u khnam ka ryntieh, u da ieit ta pan naduh 
nangtai na khmat ka blei nong ai hukuni. Dei ynda baba u la 
loh ka mynjur nangta u sa leil sha u kamar lane biski an i. 


Habd u la ioh to u klinanr. ka i /iitieii kuniba !a ong honeiig u 
dei ban pyninlien ban long uba bail kt. cia kaba pyn:.hdli c'a 
ka sohpdung. 


Katba nang laid ki pateng, u briew u ia nang loh jinginut 
ban bate ka por ban ieh kmen leh sngewuha. Kumta u 
pyndonkam ia u khnarn ka ryntieh kum kawei na ki jmgieh 
sngewbha. Hynrei khnang ba ka jinglaldiun hapd^ng ki 
mamla kan long kaba lyngeh, u da don de bad ka knap {ia 
thong pisa) 


Haduh hangne ruh, ka sohpdung ka dang ioh ka '^ka 
iia ka rong biria. Hynrei suki suki, la nangsiiem buit ban ihaw 
da u skum ha ka jaka u sohpdung. Ha u skum ki pyndonkam 
da u phlang, u phong bad u khyllieng. Hynrei haba la shorn 
buit ban thaw da kme, ka burom u sohpdung ka neh ka sah, 
wat ia u skum ruh ki ai nam hi ha u sohpdung. Kumta u 
sohpdung u ioh ka jaka kaba donkam wat ha kane ka culture. 


U TIEW RIENG 

(Gnephalium hypoicercum) 

U tiewrieng u dei u jait syntiew uba don kynrei ha ki 
khlaw ki btap.U juh bha ha ki jaka ri jrong bad lah ban lap ha 
ki jaka pynnoh ri war ruh.U sla jong u u jem niup-niup, katba 
u phuh pat u lieh kshoid-kshoid.Une u syntiew u phuh bha 
ha ki bnai synrai (August-October).Ha ka por ba u phuh rheh 
(peak season),la shu lieh hi shaid da ki phuh tiew rieng. 

la u tiewrieng, shislen pelt, lehse ngi iah ban ym da i 
kordor eh.Hynrei, lehse ka long kaba del eh ban ia 
pynkynmaw ba une u syntiew u long uba kordor.U ioh bynta 
ha ka literature jong ngl,u la long uba larkam eh naduh kl 
sngi barim,naduh ka juk ki puri-skam ki purinam. 

U myllung So-so Tham ha ka jingrwai shaphang "Ka 
Nam" u thoh kumne ha ka dkhot-7 

Bad la ki lok ruh man ka sngi 
Ka leit ia kheit tiew rieng. 

Bunsien ka leit ia bud leit tong dohthli 
Ne shaduh khlaw thohdieng. 

Naduh hyndai hynthai, la u tiew rieng ki pyndonkam 
bon synkhien khlieh.Ha ki por kiba kham mynshwa, ki 
khynnah kynthei, ki ju pyllait por khnang bun-bun sngi ban 
leit kheit tiewrieng. Kaba ki ju leh kumne ka dei ha ki bnai 
October-November, ki ju leit kheit kumne man ka sngi 
khnang ban ia biang ban leh syngkhien khlieh batch shi 
iing.Dei na kane ka daw ba ka Nam ruh, ong u myllung: 

Bad la ki lok ruh man ka sngi. 

Ka leit ia kheit tiewrieng. 

Ka long ka jingshisha, ba ha ki jaka ri war, ia ka syngkhien 
khlieh ki pyndonkam da u rui ia uba la loh na ka kya. Hynrei 
ha ki ri jrong, dei u tiewrieng uba la pynbiang syngkhien ia u 
paid ri lum. 

Ha kine ki sngi, ia u tiewrieng lehse sa tang iwei-ar 
hangne-hangtai kiba dang pyndonkam ia u.Bun na ngi, ngi 
la sngew suk da ki syngkhien khlieh shu thied.La kumta ruh, 
lehse ka long kaba dei ban pynsah kynmaw ia u tiewrieng, 
uba la ioh ka bynta ha ki pateng ba la leit noh ha kaba 
pynbiang, pynioh, ia ka syngkhien khlieh kaba jem mum- 
mum kaba long ka jingai ba kordor ia ki longshwa jong ngi. 

U STEIN 

U stein u long u jait dieng uba mih kynrei ha ri ium jong 
ngi. Ha ka kyrteng Botany ki jer u Ficus SP (Urticaceae). U 
juh bha ha ki ri dymmiew khamtam ha ki phud wah bad jaka 
synthem. Ki sla jong u ki syriem shibun ia ki sla thylliang 
kynthei hynrei ki sla thylliang ki kham heh bad kham khain 
katba ki sla stein pat ki jlih bad Jem. Nalor kata, u stein urn 
long dieng bah kat ka thylliang kynthei, hynrei u syriem ha 
ka jingheh ia ka lympied. 

U stein u long uba kham pher shibun na kiwei pat ki jait 
dieng. Kumba ia long lem kiwei ki dieng, u khie lung na kliar 
ha ki bnai pyrem bad lyiur. Ha ki bnai synrai pat, u sei bun 
bah ki lung (suckers) na u dieng bah na lympen. Kine ki lung 
synrai ha ka jingshisha ki dei ki lung ksai namar doi tang na 
kine ba ngi ioh la u ksai stein. 


Ka Por Lum Ksai; Ka por ba lah ban ioh ksai pahrh, ka 
dei ha ki bnai synrai haduh khmat tiang. Khnang ban ioh ksai, 
ki khyllad ia ki lung ksai bad dain noh ia ka bynta na jan kliar 
kaba lung eh. IMangta ki thiieh arliang bad pied ia ka snep 
kumba khoh snep ia u thylliang ne tiuh. Ka syrtap ksai ka 
shong hapoh ka syrtap snep kaba nalor. Kumta shwa ban 
khud ksai, ki khoh shwa ia kane ka syrtap snep lor, hadien 
kata sa khud da ka tari kaba nep bha. U ksai stein uba la 
khud bha u lieh bad uto uba lam byrsaw ki ong ba un pat 
khuid eit. Ha ka aiom khriat u kdap, kumta ym long thoh 
stein ha ka por tiang. 

Ka Jingpyndonkam; U ksai stein u long uba lieh, bad 
uba jem. Naduh hyndai hynthai, haduh mynta mynne, ju 
pyndonkam ia u ha ki bun rukom. Da u ksai stein ki thain 



45 


iarong, iadep, iarong kynsit, tynsong bniej etc. Ka iarong ka 
dei ka Jingtrei kti kaba ia rim kat ka hyndai. Na ki jingtrei kti 
baroh dei tang ha ka iarong ba ngi ioh ia ki ktein "sohpet" 
bad "kyntang". Ki sdang ia ka iarong na u sohpet bad ki 
pynkut ha ka kyntang. Ka jingkhlain ka iarong ka shong ha u 
sohpet bad ka kyntang. Ki airong ki don kiba heh bad kiba 
fit. Haduh mynta mynne ha ki shnong ri war, ki kit jingkit ha 
ki khoh, ki tynrong pat sa ka iarong. 

Ka iadep ka dei kaba la thain na u ksai stein hi. Kane ka 
iadep ka dei kaba ni shibun. Ha ka iadep ki thep kwai, dong 
tympew, dabia, shaku, dong khylliat, tangduma, shlim, 
tyndong duma etc. la ka iadep ki kham pyndonkam tang ki 
riewtymrnen kynthei bad shynrang. 

Ka iarong kynsit ka dei ka barit, ka jylliew tang kumba 
shikhup. Ha ine i iarong ki thep sbai bad sbai rupa. Ka long 
ka jingshisha ba ki don u saipan ha uba ki thep paisa, hynrei 
na ka bynta ban iapein ha iew ha hat bad ki jing^iew kiba 
khyndiat khynsoit, ki thep ha ine i iarong kynsit. 

Ha ka shinam ka rytttieh don !ai bynta- ka ryntieh, u 
saisiej, bad artyili ki saiwoh. Ka jingshngain bad ka jingkhlain 
jong ka ryntieh ka shong ha u saiwoh. la u saiwoh ki shna na 
u ksai stein. La ka long ha ka siat dngiem, siat skei, siat mrad 
heh, mrad rit bad iasiat thong phi dei ban thikna bha ba u 
saiwoh u biang bha. 

la u saipan ruh ki kyrthiaw da u ksai stein. U saipan u 
dei ka dak jong ka bor bad ka eh rngiew. Kumta ia ki khyllung 
ruh, ki tang shu dap katto katne sngi ki da pynsaipan. (Une 
um dei u saipan tyngka) 

la kite! kijingpyndonkam baroh, la Ju pyndonkam belt 
da u ksai stein. Ka long ka jingshisha, ba ha kiba bun ki shnong 

ri war, ki pyndonkam bha mynta da u ksai sla sohtrun ban 
thain iarong. Hynrei kaba ngi dei ban kynmaw ka long ba u 
sohtrun u dei u jingthung uba dang shu wan poi ha ri lum 
jong ngi dang khyndiat spah snem mynta. Hynrei u stein u 
long u markhlaw uba la rim kat ki lum hi. Nalor kata u sla 
sohtrun, um kot ha ka jingbha kat u ksai stein. Ki don ruh sa 
kiwei ki jait ksai kum u tiuh, u thiahthi, u 'tien thap, u sarn 
eitniang, u shabuk etc. Hynrei kine baroh, kim kot ban ia 
nujor bad u stein. Kumta ngi iohi ba u stein u dei uba ioh ia 
ka bynta kaba khraw ha ka culture jong ngi. 

KASOHKHU 

(Euphobiaceae bucowiea) 

Kane ka dei ka jait dieng kaba don sha ri Bhoi. Kam da 
long dieng bah. U soh jong ka uba long ban barn, u syrieiri 
shibun ia ka soh tbuh tangba u kham rit kyndiat ban ia ka 
soh tbuh, u ih ha ka por tiang. 

la ka sla jong kane ka dieng ki pyndonkam ha kaba 
wieh rong ia u sai ryndia bad ia u sai kynphad ruh. la ka sla 
sohkhu, ki pyndonkam ha kaba shet rong long, rong stem 
bad rong saw ruh. Kumba long ka lakynrah, kane kam don 
rong na lade. Hynrei dei kane kaba pyndambit bha ia ka rong 
(sticker). Dei na ka jingtrei jong kine ki sla, ba ki rong ba la 
shet hi da ki nong thain jain ki long kiba neh (fast colour) 
wat haduh ban da jot ka jain ruh. 

Namar ba ka sohkhu ka dei kawei na ki tiar wiehrong 
(raw material) ia kiba la pyndonkam naduh hyndai hynthai 
bad haduh mynta ruh, ka long kaba dei eh ban niew ba ka 
sohkhu ka don ka bynta kaba donkam shibun eh ha ka 

culture john ngi. 

U LYNSENG 

U Lynseng lah ban ong u dei u kynja kdait. Lap kynrei ia 
u ha ki ri tbian. Ki sla ki long kiba khain ha ki dong. U sei 
phuh ha ka por tiang. Ki phuh jong u ki syriem ia u phuh 
phong lyngkyrthi tangba u kham rben bad kham jrong ban 
ia u phuh lyngkyrthi. U lynseng uba heh, u jrong kumba 8 
haduh 12 phut bad heh kat ka 'ti kmie ei ei. 

la u lynseng, ka masi ne blang kam ju bam. Kane kam 
da dei eh namar ba u phot, hynrei la ong ba um long uba 
bha ban bam ki jingri. Ki riewtymmen ki ju ong ruh ba ym ]u 
bit ban sympat ia ki khun da u lypseng. Wat la ki jmgri ruh, 
kim ju sympat da u lynseng. 

Na kitei ki daw, la sngew dei ban ong ba u lynseng u 
long u bym larkam. Hynrei u don la ka jong ka dor ba dei ban 
niewkor pynban. 

la u lynseng ki pyndonkam ha kaba shna lymphiang. 
Ha ki jaka ba sop ing da u ^der ne u traw donkam ban da 
phiang la ki (Ha ki tham Bhoi kim pyndonkam lymphiang). 
Ha uwei uwei u phiang donkam saw tylli ki lymphiang. Uba 
bun eh u lymphiang ju pyndonkam da u lynseng. U long uba 
suk ban ioh, uba kloi ban trei bad u long ruh uba shah. 

Kumta ngi lah ban ong ba u lynseng u dei u wei na ki 
tiar thaw ing kiba pyndonkam paidbah ha ki nongkyndong. 
Haba pelt i kum u bym larkam, pynban u long uba myntoi 
eh. U long uwei na ki tiar thaw ing ba shu ioh ei ban pynioh 
ing ia u duk u suk ha ki nongkyndong naduh hyndai hynthai 
haduh mynta mynne. 

Bsn phiang ia u sder lane u traw, ka da don da ka rukom. 
Kane ka rukom phiang sder, ka long kaba iai neh kumjuh 
naduh hyndai hynthai. Ka jingjrong u phiang sder ka long 
laipruh bad ka kynian ka shong kat kum ka jingjrong u sder. 
Na ka bynta ban phiang sder, donkam sawtylli ki lymphiang, 
u war phiang bad ban teh ha u patiew pat donkam u wartab. 
Kane ka rukom ka dei kaba dang iai pynneh haduh mynta. 
Kumta kane ka dei kawei na ki culture jong ngi. 

KA SOHLAPONG 

(Urticaceae ficus hirata) 

Ka sohlapong ka dei na ki jait dieng rit kaba soh ha ka 
rukom jong ka sohshiat. Ka sohlapong ka don bun jait. Don 
kaba pyllun sla, kaba rit bad kham heh dieng. Hynrei la ki 
don bun jait, ki dieng sohlapong baroh ki ia long kumjuh. Ka 
heh dohnud, kam shym pei thiiew, hynrei hapdeng la shu 
pyndap da ki kynja swur jem, kiba tang shu dung da u narsuh 
ka la shu pei da kaba suk. 

Ki ksai dieng jong ka ruh ki syriem ia ki dieng sohtynjoh, 
sohshiat, sohthylliang etc. Kane ka dieng, ha ka jingshisha 
ka long kaba ym i iarkam shisien peit. Hynrei ka don pynban 
ka bynta ha ka put ka tern jong ngi. Ka dei kawei na ki jait 
dieng na kaba ki thaw tangmuri da kane ka jait dieng. Ka 
daw ka long namar ka suk ban samthliew bad ka jinglong ka 
dieng ruh ka biang ban pyndonkam kum ka tangmuri. Ka 
jingshna ka long ha kata ka rukom ba nalor ka sohlapong, ki 
pyndait sa ka kynja nar ban pynskhem ia u khoit japung. 

Ka sohlapang wat lada ka dei ka jait dieng kaba rit 
pynban ka don ka bynta ha ka culture jong ngi. 

U TRAW 

U Traw u del u phlang sop-ing jong kl longshwajong 
ngi bad da une u juh u jait phlang ngi dang la/ pyndonkam 
haduh mynta ruh. U traw u don ha ri lum, ha ri war hynrei u 
don bun eh sha ri Bhoi. 

Ka rukom pyrkhat, ka jingsngewthuh, hapdeng u paid 
Khasi, ka la suhthied jylliew ba u dei u khun u Hynniewtrep 
u Hynniew-Skum. Urn pdiang ia ka antad ba u hiar pateng na 
kita ki pateng kiba shong ha ki krem ki kroh (cave men). 

Kam long kaba bakla ban ong, ba ki pakulong jong ka 
hyndai, ki shong ha ki trep kiba ki sop da u traw u sder lane 
u tynriew. Haba ki thaw ia la ki trep ki da don da ka rukom ka 
dustur kumno ban shna ia ka. Kane ka rukom kaba ki bud, ka 
ia long ka bynta Jong ka culture. (Ki dah ki dong ki long kiba 
bun). Hynrei hangiie ngin la kren beit tang ia u traw. 

Hapdeng ki riew pyrkhat bad ki nongsynshar, ki dang 
pynphalang ia ka jingniewkor ia kine kit rep. Ha ka Ingsad ka 
Hima Sohra, wat la la sop da ka tin, don iwei i bynta iba ki 
sop da u tynriew, namar ba u khun Nyngkong jong ka hima u 
shong ha ki trep sop sder tynriew. Kumjuh ha ka Ingsad ka 
Hima Khyrim, kim pynsap tin hynrei la sop da u traw. la ka 
ing u Lat kaba don ha u Lum Shillong kim ju sop tin hynrei ki 
sop da u traw, dei tang khyndiat snem mynta, ba la iehnoh 
ka sop traw, bad la sop da ka tin. Ha ka Indian International 

Trade Fair ba la pynlong ha Pragati Maidan, New Delhi, ha 
ka snem 1981 ha kaba la ia shim bynta ruh 41 tylli ki ri ka 
pyrthei. la ka Pavillion jong ka Meghalaya la sop da u traw. 
Haba khein antad ia ki nongpeitkai kiba rung ki ba mih ha 
katei ka Pavillion jong ka Meghalaya na sdang ha kut, ki palat 
lak ngut, kaba ring eh ia ki nong peit kai, ka dei namar ba la 
sop da u Traw. 

Ka long ka jingshisha, ba ki briew mynta wat ha ki 
nongkyngdong ki la nang iabeh ban ioh da ki ing tin ne da ki 
ing maw. Hynrei haduh mynta, uba bun hi, khamtam ha ki 
bynta ba shatei jong ka ri Khasi, kumba 70 ne 80 na ki shispah, 
ki shong ha ki ing sop traw. 

Ka ingsder, ingtraw, ne ingtynriew, ka long kaba syaid 
ha ka por khriat bad pynngad ha ka por shit. Kane ka ia dei 
bha ha ki ri shit, ki don ia kata ka jinglong ban pyniabiang 
(insolation quality) na ka jingshit tyrha jong ka sngi. Ki 
rievystad mynta ki ia shem buit ba lah ban kham pynbha ia 
ka jingsop ing da u phlang ba kin shah slem bad iada ruh na 
ka ding (fire retardant treatment). U Dr G.C. Mathur, Director 
jong ka National Buildings Organisation, u ong ba dei da kum 
kine ki ing, ba yn lah ban pynioh ing ia ki briew ha ka jinglut 
kaba duna shibun. Ki ing traw ki la Synran ia ki long shwa 
bad kin dang iai kdup ia ki hajar ki paid nongkyndong ban 
pynlong ka ing ka sem kaba suk ha kine ki lum, ki ban iai 
pynneh ia kane ka culture. 

USDER 

U sder u dei u kynja phlang uba phot. U dei uwei na ki 
tiar sop-ing uba donkam eh. la u sder la pyndonkam da ki 
longshws jong ngi naduh hyndai hynthai. 

U sder u ioh ka bynta kaba donkam shibun eh ha ka 
culture jong ngi. Kane ka long namar ba ia kaa ksing phong 
la shna beit tang na u phong sder. Ka ksing phong ka dei ka 
jait jingtem kaba ki longshwa jong ngi ki la pyndonkam. 
Haduh mynta mynne ruh. Kane k ksmg ka iofjg kaba dang iai 
pyndonkam. Ka ksing phong ka pynmih ka ^.ui kab * 
sngewtynnad bad ka long ka iphylla, kumno ba ka lah ban 
pynmih jingsawa. la kane ka jait k*singki pyndonkam bha ha 
Khadar Shnong. 

U SHKEN 

U Shken u dei uwei na ki jait siej uba mih kynrei ha 
Meghalaya. Dei une u jail siej ruh uba larkam eh ha ki 
jingpyndonkam ba bun rukom. Ha me I jingthoh, ngin kyhtoh 
katto katno ia ka bynta kaba u shken u don b/nta ha ka 
culture jong ngi. 

Na u shken, la shna ia ki tiar ba bun jait kum ki khoh, ki 
kriah, knup, trap. Dei na u shken ruh ba ngi ioh ia u 
warohiang, wartap etc. 

U shken nu don ruh ka bynta ha ka put ka tern jong ngi. 
la ka shyngwiang la shna na u shken. Kawei pat ka jingput ka 
dei ka ru-ru bad ka donglod. la kine Iai jait ki jingput, la shna 
beit tang na une u jait siej. Kumta ngi lah ban ong ba u shken 
u don ka bynta kaba donkam ha ka culture jong ngi. 

U SLA RYMDfA 

(Ridnus Communis) 

U Sla Ryndia u dei u jait dieng rit uba mih ha ri Phoi bad 
ha ri lum, u don byllai ha ki thain ri war ruh. La ju tip ruh ia u 
da ka kyrteng Costor. 

Ka kup ka phong ka dei ka bynta jong ka cultute jong 
kano kano kajait bynriew. Hangne ha ri lum jong ngi, ka Jain 
ryndia ka dei kawei na ki jain kiba ngi niewkor eh. Na u ksai 
ryndia (eri silk) ngi ioh ia ka jain ryndia tiem (ba kup ki 
rangbah), ka ryndia stem, ryndia thoh saw thoh stern, ka 
khyrwang etc. Kine ki long ki jain kiba ngi pynmih hi na ia ki 
shnong nongkyndong. Haduh mynta mynne ngi nie^^kor eh 
ia ki bad la ju niew ba ki long ki jain buh tyngkai. 

Ngi la ju poi kynmaw ne em ban kylli, kumno ngi ioh ia 
kine ki jain ryndia. Ka long sngewtynnad ban ong ba ia u ksai 
ryndia ruh la ioh na ri Bhoi hi na ki sop jong u khniang ryndia. 

la une u khniang ryndia, la bsa da u sla ryndia. Ki don 
kiwei ruh ki jait sla dieng kum ka lakynjor, ka laphing, u sla 
phandieng etc. Hynrei na ki jait ala baroh, dei une u sla ryndia 
uba bha tarn ban bsa ia u khniang ryndia. Une u dieng sla 
ryndia, u long uba la don hangne ha ri lum naduh hyndai 
kuiongkumah. 

la ka jingsdang ka kam ri khniang ryndia hangne ha ri 
lum jong ngi, don ki riewstad kiba la pyrshang ban wad naduh 
mynno ka la sdang, hynrei kim lah lapdien shuh namar ki 
ong, ka dei kaba naduh kulong kumah. Hynrei kawei ka 
jingshisha kaba ki lap ka long, ba naduh kato ka por ruh ki 

bsa ia u khniang ryndia da u sla ryndia Une u dei u )3it dieng 
uba rit, pynban kum ka jaitbynnew, ngi kitram shisha shisha 
ha une u dieng. Hapdeng ki jingkylla kiba bun, ki jingwan 
tyllep jait jam na shabar, ki jam ryndia jong ngi ki dng neh 
Kane hi ka pyni ba ngi iai bat la la ka culture Une u dieng rit, 
u sla p/ndia u dang idi kvr->han rangbah la kane ka culture, ka 
kup kd phong banrn jong ngi kan lai svhjan ha Line kilum 
jotig ngi. 

Ha kane ka kot , Ki Oieng Bad Ka Culture Jong Ngi, la jer 
-kham bun ia ki jait dieng kiba ia snob bad ka Culture jong 
ngi. Ka long kaba dei ban ym laid lait ia ki kynja jyrmie bad ki 
Piiut ki bier kiba don bynta lang ha kane ka phang. Kumta ngi 
kynthup lang ia ki ruh. 

Ka dieng biangmat ; Kane ka dei ka dieng rit kaba mih 
kynrei ha ki ri jrong. Lah ban lap ia ki ha ki ri khriat kiba jrong 
kumba 1500 m na sla duriaw. Ka phuh stem itynnad. Ka long 
ka dawai fiiangmat kaba bha. Hynrei ka jingkordor jong ka 
dei kaba pynmih ia ka rong stem kaba itynnad. Lah ban wieh 
rong ia ki Jain kynphad bad ruh ia ki jaih ryndia. 

Ka dieng bti : Kane ka dieng katba lah ban tip ka don 
arjait. Kawei ka jait kaba byrsaw dieng bad kaba la niewkor 
ha kaba thaw iing, forniture etc. Ka snep jong ka ka pynmih 
ia ka rong jaih kaba byrsaw itynnad. Kawei pat kaba kham 
blad rong. Kine ki jait bti ki hap sla ha ka por tiang. 

Ka dieng phyllut : Ka dieng phyllut ka long kaba kordor 
eh. Ka sla jong ka ka long kaba don ia ka sboh ban pynheh 
pynplung ia u kraitruh. la ka Sad jong ki ki shna shop dpei. 
Ka snep jong ka ka pynmih ia ka rong ban wieh rong jain 
kaba syriem ia ka rong lati. Kane ka don ha ki ri tbian bad ri 
jrong. 


Ka dieng Jadaw : ka dei kawei pat ka jait dieng kaba 
kordor. la ki soh ki bam ki briew, ki mrad bad ki sim. Hynrei 
ka jingkordor eh jong ka ka dei namar ba ka pynmih ia ka 
rong jaih kaba itynnad. Kane ki mih bha ha ki ri shit (ri tbian). 

Ka Latohtieh Shy*~i'ang • Kane ka Dynrnii'j sa rong 
jain kaba byrion^ ity’.iiiad 

Ka Latohtifch KyiiiihGi : Kane ka pvnaun ia ka rong kaba 
lairj byrtem. 

Ka Sohlan ; kj;v.j ka jail djcifj .iiM'i kaba mfh 
kvM'f! ''a ri Kiiasi iainu-. Kano ka py.'n-fh ia ki tarigjaifi 
kaba itynnad '-hibun 

Ka jialyni«.>.‘ n !ieh svj :< .ne i <. ‘I'i ka ;<»(* dtrng rit 
s-jta !tai< aa ka p syaid Dad !i M’liat (xanf lub Liba pynrnik 
'ia fOi‘<gjai? kdba uynavd 

Ka 'Bat Japr.n Kynt.liCi *, Une u tiei u jail uba inin kynrei 
iia ri ium. Ki !>ia ki long davv.i! bad rub noa don ka rortg kaba 
ladei ban wieh lungjam. 

U 'Mterahol : Une u dci e jait jyi mie ril uba bon shiah 
U dei na ka kynhun ki jait dawai. Hynrei u kordor i h namar 
ka rorrgjong u kaba iadei eh ha kaba wieh rong jam. U mih 
bha ha ki ri khriat. 

U 'MIemasem (Jyrmie sma ksem) : Une u don ha ki ri 
shit bad ri khriat, u long u jait jyrmie uba pynsboh ia ka 
khyndew. U pynmih ka rong kaba itynnad ban wieh rongjaifi. 

Ka Jaingap iong : Ka dei ka jait diengrit kaba pynmih 
ka rong kaba itynnad ban wieh rong Jain. 

U SohshiaEi ne Sohprew : !<i sla jong u ki pynmih ka 
rong jain kaba itynnad. 

Ka dieng jymbur : Ka del ka jait dieng kaba Jem ka 
snep jymbur. Ka pynmih ia ka rongjain byriong kaba itynnad. 

KI Siej : Napdeng ki jait siej ruh ki don kiba ngi ioh ia ka 
rongjain kaba itynnad. Wat la ym pat lah ban pyrshang(tesl) 
lut ia ki jait siej, la shem ba don na ki kiba ngi lah ban ioh ia ki 
rongjain kiba itynnad. Yn jer hangne kine harum. 

(i) U Tmar : La shem ba ki sla jong une u jait siej u 
pynmih ka rong kaba byrtern itynnad. 

(ii) U Tawang : Une u jait siej ruh u don la ka rong kaba 
lam byrtern tangba ka kham blad. 

(iii) Spar Tyrsim mlaw : Une ruh u dei uwei pat u jait 
uba don la ka rong na ka bynta ban wieh rong. 



Ka rukom thaw ksmj ngap 


Ka rukom rep shyrtie ban 
pynneh pynsah ia ki khlaw 

